tripathysagar/odia_wiki huggingface dataset:
ଭୁଟାନ ଦକ୍ଷିଣ ଏସିଆ ମହାଦେଶର ଭୁ-ପରିବେଷ୍ଟିତ ଏକ ଦେଶ। ଏହା ହିମାଳୟର ପୂର୍ବ ପାର୍ଶ୍ୱରେ ଅବସ୍ଥିତ।ଏହାର ଉତ୍ତରକୁ ଚୀନର ସ୍ୱାୟତ୍ତ ଅଞ୍ଚଳ ତିବେତ,ଭାରତର ସିକ୍କିମ ରାଜ୍ୟ,ପଶ୍ଚିମକୁ ତିବେତ୍‌ର ଚୁମ୍ବି,ପୂର୍ବକୁ ଭାରତର ଅରୁଣାଞ୍ଚଳ ପ୍ରଦେଶ ଓ ଦକ୍ଷିଣକୁ ଭାରତର ଆସାମ ଘେରି ରହିଛି। ଭୂଟାନ ଦକ୍ଷିଣ ଏସିଆରେ ଅବସ୍ଥିତ ଓ ମାଲଦିଭେସ ପରେ ଏହା ଦ୍ୱିତୀୟ ଅଳ୍ପ ଜନାକୀର୍ଣ୍ଣ ଦେଶ।ଥିମ୍ପୁ ଏହାର ରାଜ୍ୟ ଓ ବୃହତ୍ତମ ସହର ଅଟେ ଯେଉଁଠାରେକି ଫୁଣ୍ଟସୋଲିଙ୍ଗ ଏହାର ଅର୍ଥନୈତିକ କ୍ଷେତ୍ର। ଏହା ତା 'ର ଇତିହାସରେ କେବେ ମଧ୍ୟ ଉପନିବେଶ ସ୍ଥାପନ କରିପାରିନାହିଁ। ଭୁଟାନ ଶବ୍ଦ ସଂସ୍କୃତ ଶବ୍ଦ  "ଭୁ-ଉଥାନ" ରୁ ଉତ୍ପନ୍ନ ହୋଇଛି ଯାହାର ଅର୍ଥ ହେଉଛି  "ଉଚ୍ଚ ଭୂମି" । ପାଣିପାଗ ଭୂଟାନରେ ମୁଖ୍ୟତଃ ପାଞ୍ଚଟି ଋତୁ ଅନୁଭୂତ ହୁଏ ଗ୍ରୀଷ୍ମ,ବର୍ଷା,ଶରତ,ଶୀତ,ବସନ୍ତ।ପଶ୍ଚିମ ଭୂଟାନରେ ପ୍ରବଳ ବର୍ଷା ଅନୁଭୂତ ହୁଏ,ଦକ୍ଷିଣ ଭୂଟାନରେ ଗ୍ରୀଷ୍ମ ଓ ଶୀତ ଅନୁଭୂତ ହୁଏ, ଭୂଟାନର ପୂର୍ବ ଓ କେନ୍ଦ୍ର ପଶ୍ଚିମ ଅପେକ୍ଷା ଶୁଷ୍କ ରୁହେ। ପଶୁପକ୍ଷୀ ଭୂଟାନର ଦକ୍ଷିଣରେ ,ଆଦି ଦେଖିବାକୁ ମିଳନ୍ତି। ଆଉ କିଛି ଅଞ୍ଚଳରେ ,ଆଦି ଦେଖିବାକୁ ମିଳନ୍ତି। ବାଉଁଶ ଗଛ ଓ ଫଳ ଗଛ ଆଦି , ମାନଙ୍କୁ ବାସ ପ୍ରଦାନ କରିଥାନ୍ତି। ବୃହତ୍ତ ପର୍ବତଗୁଡ଼ିକ ,ଆଦିଙ୍କୁ ବାସ ପ୍ଦାନ କରିଥାନ୍ତି। ଭୂଟାନର ଜାତୀୟ ପଶୁ। କୃଷି ଭୂଟାନରୁ ଉତ୍ତର ଆମେରିକା ଓ ଇୟୁରୋପକୁ ବହୁଳ ମାତ୍ରାରେ ନାଲି ଚାଉଳ ରପ୍ତାନୀ ହୋଇଥାଏ। ବାଂଲାଦେଶ ଭୂଟାନର ସେଓ ଓ କମଳା ପାଇଁ ଏକ ବୃହତ୍ ବଜାର ଅଟେ। ଭୂଟାନରେ ମୁଖ୍ୟତଃ ସାଲ୍‌ମନ୍‌ ଜାତୀୟ ମାଛ ଓ ଭାକୁର ମାଛ ଚାଷ ହୋଇଥାଏ। ବାଣିଜ୍ୟ ଭୂଟାନର ଅର୍ଥନୀତିର ୨୨ ପ୍ରତିଶତ ଅର୍ଥ ଏହି ବାଣିଜ୍ୟ କ୍ଷେତ୍ରରୁ ମିଳିଥାଏ।।ଭୂଟାନରେ ମୁଖ୍ୟତଃ ଫେରୋଆଲୋୟେ, ସିମେଣ୍ଟ,ମେଟାଲ ପୋଲ,ଲୁହା,ନନାଆଲୋୟେ ଷ୍ଟିଲ୍ ଓ ଗ୍ରାଫାଇଟ୍,ତମ୍ବା ଆଦି ମିଳିଥାଏ। ଖଣି ଭୂଟାନରେ କୋଇଲା,ଡୋଲୋମାଇଟ୍,ଜିପ୍‌ସମ୍ ଓ ଚୂନପଥର ମିଳେ। ବେରିଲ୍,ତମ୍ବା,ଗ୍ରାଫାଇଟ୍,ଲିଡ୍,ପାଇରାଇଟ୍,ସୀସା,ଟଙ୍ଗଷ୍ଟନ୍ ଓ ଜିଙ୍କ୍ ଗଚ୍ଛିତ ରହିଛି।
ଗ୍ରେଗୋରୀ ପାଞ୍ଜି ଅନୁସାରେ ୨୫ ନଭେମ୍ବର ବର୍ଷର ୩୨୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୩୩୦ତମ  । ବର୍ଷ ଶେଷ ହେବା ପାଇଁ ଆଉ ୩୬ ଦିନ ବାକି ଅଛି ।
ଲେଫ୍ଟନାଣ୍ଟ ଶିବାଙ୍ଗୀ  (ଜନ୍ମ ୧୫ ମାର୍ଚ୍ଚ ୧୯୯୫) ଭାରତୀୟ ନୌସେନାରେ କାର୍ଯ୍ୟ କରୁଥିବା ଜଣେ ଭାରତୀୟ ଅଟନ୍ତି  । ବିହାରର ମୁଜାଫରପୁର ଜିଲ୍ଲାର ଫତେହାବାଦ ଗ୍ରାମରେ ଶିବାଙ୍ଗୀ ରହୁଥିଲେ ଏବଂ ସେ ୨ ଡିସେମ୍ବର ୨୦୧୯ ମସିହାରେ ପ୍ରଥମ ମହିଳା ଭାରତୀୟ ନୌସେନା ପାଇଲଟ ହୋଇଥିଲେ । ପ୍ରାରମ୍ଭିକ ଜୀବନ ଶିବାଙ୍ଗୀ ସିଂ ୧୫ ମାର୍ଚ୍ଚ ୧୯୯୫ ମସିହାରେ ବିହାରର ମୁଜାଫରପୁର ଜିଲ୍ଲାର ସ୍କୁଲ ଶିକ୍ଷକ ହରି ଭୂଷଣ ସିଂ ଏବଂ ପ୍ରିୟଙ୍କା ସିଂଙ୍କ ଘରେ ଜନ୍ମଗ୍ରହଣ କରିଥିଲେ । ଶିବାଙ୍ଗୀ ଏକ କୃଷି ପରିବାରରୁ ଆସିଛନ୍ତି । ପିଲାଦିନେ ସେ ନିଜ ଗାଁରେ ଏକ ରାଜନୈତିକ ସମାବେଶରେ ଯୋଗଦେବା ପାଇଁ ହେଲିକପ୍ଟର ବ୍ୟବହାର କରୁଥିବା ଜଣେ ରାଜନେତାଙ୍କୁ ଦେଖି ତାଙ୍କୁ ପାଇଲଟ ହେବାପାଇଁ ପ୍ରେରଣା ମିଳିଥିଲା । ତାଙ୍କ ମାତା ପ୍ରିୟଙ୍କା ଜଣେ ଗୃହିଣୀ ଅଟନ୍ତି । ସେ ସିକ୍କିମ ମଣିପାଲ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜିରୁ ମେକାନିକାଲ୍ ଇଞ୍ଜିନିୟରିଂରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ପରେ ସେ ଶିବାଙ୍ଗୀ ଜୟପୁରର ମାଲାଭିଆ ନ୍ୟାସନାଲ ଇନଷ୍ଟିଚ୍ୟୁଟ୍ ଅଫ୍ ଟେକ୍ନୋଲୋଜିରେ ଅଧ୍ୟୟନ ଆରମ୍ଭ କରିଥିଲେ । ବୃତ୍ତି ଶିବାଙ୍ଗୀଙ୍କୁ ସର୍ଟ ସର୍ଭିସ କମିଶନ  (ଏସଏସସି)-ପାଇଲଟ ଏଣ୍ଟ୍ରି ସ୍କିମ ଅଧୀନରେ ଭାରତୀୟ ନୌସେନାରେ ଅନ୍ତର୍ଭୁକ୍ତ କରାଯାଇଥିଲା  । ଜୁନ ୨୦୧୮ ମସିହାରେ, ତାଙ୍କୁ ଭାରତୀୟ ନୌସେନାରେ ନିଯୁକ୍ତ କରାଯାଇଥିଲା । ସେ ଲଗାତାର ଦୁଇଟି ପାଠ୍ୟକ୍ରମ ଗ୍ରହଣ କଲେ; ପ୍ରଥମେ ଭାରତୀୟ ନାଭାଲ୍ ଏକାଡେମୀରେ ନାଭାଲ୍ ଓରିଏଣ୍ଟେସନ୍ ପାଠ୍ୟକ୍ରମ ଏବଂ ଦ୍ୱିତୀୟରେ ବାୟୁସେନା ଏକାଡେମୀରେ ଯେଉଁଠାରେ ସେ ପାଇଲଟସ୍  ( 7 ) ବିମାନରେ ତାଲିମ ଦେଇଥିଲେ  । ଡିସେମ୍ବର ୨୦୧୯ ମସିହାର ଛଅ ମାସ ପୂର୍ବରୁ, ସେ ଭାରତୀୟ ନାଭାଲ୍ ଏୟାର ସ୍କ୍ୱାର୍ଡନ ୫୫୦ରେ ଡୋର୍ନିଅର ବିମାନ ଉଡ଼ିବା ଶିଖିଲେ । ଭାରତୀୟ ନୌସେନାର ପ୍ରଥମ ତିନି ପାଇଲଟଙ୍କ ମଧ୍ୟରେ ଶିବଙ୍ଗୀଙ୍କ ସହିତ, ଶୁଭଙ୍ଗି ସ୍ୱରୂପା ଏବଂ ଦିବ୍ୟା ଶର୍ମା ମଧ୍ୟ ଅଛନ୍ତି । ସେ ଡିସେମ୍ବର ୨୦୧୯ ମସିହା ସୁଦ୍ଧା ତାଲିମ ସମାପ୍ତ କରିବା ପରେ ସାମୁଦ୍ରିକ ରେକନାନ୍ସାନ୍ସ   ବିମାନରେ ଏକ ଅପରେଟିଭ୍ ପାଇଲଟ୍ ହେବାର ଯୋଜନା ରଖିଛନ୍ତି ।
ମନ୍ମଥ କୁମାର ଶତପଥୀ,  (ଜନ୍ମ: ୪ ଜୁନ ୧୯୪୪) ଜଣେ ଓଡ଼ିଆ ନାଟ୍ୟକାର, ପ୍ରାବନ୍ଧିକ ଓ ନାଟ୍ୟ ନିର୍ଦ୍ଦେଶକ  । ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ଓଡ଼ିଶା ସଙ୍ଗୀତ ନାଟକ ଏକାଡ଼େମୀ ପୁରସ୍କାର ଆଦି ବିଭିନ୍ନ ପୁରସ୍କାରରେ ସମ୍ମାନୀତ । ସେ ଓଡ଼ିଶା ସଙ୍ଗୀତ ନାଟକ ଏକାଡ଼େମୀର ସଚିବ ଭାବରେ ମଧ୍ୟ କାର୍ଯ୍ୟ କରିଛନ୍ତି । ବର୍ତ୍ତମାନ ସେ ଇନ୍ଫୋସିସ ଫାଉଣ୍ଡେସନ ଆନୁକୁଲ୍ୟରେ ଲୁପ୍ତପ୍ରାୟ ଲୋକକଳାର ଉଦ୍ଧାର ଦିଗରେ କାର୍ଯ୍ୟରତ । ୨୦୨୧ ମଇ ମସିହାରେ ତାଙ୍କୁ ଓଡ଼ିଶା ସଙ୍ଗୀତ ନାଟକ ଏକାଡେମୀର ଉପସଭାପତି ଭାବରେ ଓଡ଼ିଶା ସରକାର ନିଯୁକ୍ତ କରିଥିଲେ । ପ୍ରାରମ୍ଭିକ ଜୀବନ ମନ୍ମଥ, ୧୯୪୪ ମସିହାରେ ଭଞ୍ଜନଗର ଅନ୍ତର୍ଗତ ବାସୁଦେବପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଶ୍ରୀଧର ଶତପଥୀ ଜଣେ ଜ୍ୟୋର୍ତିବିଦ ଓ କର୍ମକାଣ୍ଡବିଦ ଥିଲେ । ମାତାଙ୍କ ନାମ ଥିଲା ଶକୁନ୍ତଳା ଦେବୀ । ୪ ଭାଇ ଓ ୨ ଭଉଣୀଙ୍କ ମଧ୍ୟରେ ମନ୍ମଥ ଜ୍ୟେଷ୍ଠ । ଉପେନ୍ଦ୍ର ଭଞ୍ଜ ଉଚ୍ଚ ବିଦ୍ୟାଳୟରୁ ସେ ଏକାଦଶ ଶ୍ରେଣୀ ପାସ କରିଥିଲେ । ପିଲାଦିନୁ ସେ ସାହିତ୍ୟାନୁରାଗୀ ଥିଲେ । ବୃତ୍ତିଗତ ଜୀବନ ଏକାଦଶ ଶ୍ରେଣୀ ପାସ କରିବା ପରେ, ୧୯୬୨ ମସିହାରୁ ସେ ରାଜସ୍ୱ ବିଭାଗରେ କିରାଣୀ ପଦରୁ ନିଜ ଚାକିରୀ ଜୀବନ ଆରମ୍ଭ କରିଥିଲେ । ଦରମା ବାବଦକୁ ତାଙ୍କୁ ମୂଳ ୮୦ଟଙ୍କା ଓ ମହଙ୍ଗା ଭତ୍ତା ୧୦ ଟଙ୍କା ମିଳୁଥିଲା । ଚାକିରୀ ସହିତ ବେସରକାରୀ ଭାବରେ ସେ ସ୍ନାତକ ପାଠ୍ୟକ୍ରମ ଓ ଆକାଉଣ୍ଟ ପରୀକ୍ଷା ଦେଇ ପାସ କରିଥିଲେ । ଏହାପରେ ସେ ଅଡ଼ିଟର ଭାବରେ କାର୍ଯ୍ୟ କରିଥିଲେ । ୨୦୦୨ ମସିହାରେ ସେ ଅର୍ଥ ବିଭାଗର ଅଧିକାରୀ ଭାବରେ ଅବସର ଗ୍ରହଣ କରିଥିଲେ । ଚାକିରୀ କରୁଥିବା ସମୟରୁ ସେ ନାଟକ ଲେଖିବାରେ ମନୋନିବେଶ କରିଥିଲେ । ତାଙ୍କ ରଚିତ ୩୦ଟି ନାଟକ ମଧ୍ୟରୁ ୨୨ଟି ନାଟକ ପ୍ରକାଶିତ ହୋଇସାରିଛି । ସେ ଅନେକ ନାଟକରେ ଅଭିନୟ ଓ ନିର୍ଦ୍ଦେଶନା ମଧ୍ୟ କରିଛନ୍ତି । ତାଙ୍କଦ୍ୱାରା ରଚିତ ୨୦୦ରୁ ଅଧିକ ପ୍ରବନ୍ଧ ବିଭିନ୍ନ ଖବରକାଗଜ ଓ ପତ୍ରିକାରେ ପ୍ରକାଶିତ ହୋଇଛି ।
ଶଙ୍କର ଓରାମ  (ଜନ୍ମ: ୩୧ ଅଗଷ୍ଟ ୧୯୬୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ଦୁଇଥର କାର୍ଯ୍ୟ କରିଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୦ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରଘୁନାଥପାଲୀ ଓ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଶଙ୍କର ଓରାମ ୧୯୬୯ ମସିହାର ଅଗଷ୍ଟ ମାସ ୩୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମଙ୍ଗୁ ଓରାମ ଓ ପତ୍ନୀଙ୍କ ନାମ ଚାମରି ଓରାମ । ରାଜନୈତିକ ଜୀବନ ଶଙ୍କର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୭,୨୩୨ ଖଣ୍ଡ ଭୋଟ୍ ପାଇ ୨ୟ ସ୍ଥାନରେ ଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ରୋହିତ ଜୋଶେଫ ତିର୍କୀଙ୍କ ଠାରୁ ୬,୮୮୪ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ହଉ ହଉ ହେଇଗଲାରେ, ୨୦୨୨ ମସିହାରେ ଓଟିଟିରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁବାସ ଦାସ ଓ ନୀଳମଣି ସାହୁ । ଅଭିଜିତ ସିନ୍ଧେ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ଦୀପକ ଜେନା । ନିର୍ଦ୍ଦେଶକ ରମେଶ ରାଉତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାଜ ରାଜେଶ ପଣ୍ଡା ଓ ରିୟା ଦେ । ପିଣ୍ଟୁ ନନ୍ଦ, ସସ୍ମିତା ପ୍ରଧାନ, ଅକ୍ଷୟ ବସ୍ତିଆ, ଶ୍ୱେତା ଆଚାର୍ଯ୍ୟ, ଶୁଭଶ୍ରୀ, ରାନୀ ପଣ୍ଡା, ଟୁକୁନା, ନୀଳମଣି ସାହୁ, ପୂଜା, ସଚିନ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଜାନୁଆରୀ ୨୧ ତାରିଖରେ କଞ୍ଚାଲଙ୍କାରେ ମୁକ୍ତିଲାଭ କରିଥିଲା । ଅଭିନୟ ରାଜ ରାଜେଶ ପଣ୍ଡା - ଅଜୟ ରିୟା ଦେ - ପ୍ରିୟା ପିଣ୍ଟୁ ନନ୍ଦ ସସ୍ମିତା ପ୍ରଧାନ ଅକ୍ଷୟ ବସ୍ତିଆ ଶ୍ୱେତା ଆଚାର୍ଯ୍ୟ ଶୁଭଶ୍ରୀ ରାନୀ ପଣ୍ଡା ଟୁକୁନା ନୀଳମଣି ସାହୁ ପୂଜା ସଚିନ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିମୁଗ୍ଧ ଦାସ । ସନ୍ତୋଷ ପାଣିଗ୍ରାହୀ, ସୌମ୍ୟ ରଞ୍ଜନ ବଳ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅନ୍ତରା ଚକ୍ରବର୍ତ୍ତୀ, ସ୍ୱୟମ ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ନାଗ ଜ୍ୟୋତି, ୧୯୯୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ରାମ ନାରାୟଣନ୍ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରଫୁଲ୍ଲ କର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଅନୁଶ୍ରୀ ଦାସ, ଯମୁନା, ଉତ୍ତମ ମହାନ୍ତି, ରାଇମୋହନ ପରିଡ଼ା, ଶତାବ୍ଦୀ ରାୟ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅନୁଶ୍ରୀ ଦାସ ଯମୁନା ଉତ୍ତମ ମହାନ୍ତି ରାଇମୋହନ ପରିଡ଼ା ଶତାବ୍ଦୀ ରାୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଫୁଲ୍ଲ କର ।
୧୯୩୧   ଗ୍ରେଗୋରି ପାଞ୍ଜି ଅନୁସାରେ ଗୁରୁବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1931 ବର୍ଷ, 2 ଶହସ୍ରାବ୍ଦର 931 ବର୍ଷ, 20 ଶତାବ୍ଦୀର 31 ବର୍ଷ, ଏବଂ ୧୯୩୦ ଦଶକର 2 ବର୍ଷ ଥିଲା ।
କାଶୀବାଇ ବାଜି ରାଓ ୧ ଙ୍କ ପ୍ରଥମ ସ୍ତ୍ରୀ, ଯିଏ କି ପେଶାୱରର ପ୍ରମୁଖ ନବମ ପ୍ରଭାବଶାଳୀ ରାଜା ଭଟ୍ଟ ପରିବାରର ବୋଲି ସମସ୍ତେ ସ୍ୱୀକାର କରିଥିଲେ, ସେ ସାଧରଣ ଚତୁର୍ଥ ମନ୍ତ୍ରୀ ଭାବେ ମରାଠା ସାମ୍ରାଜ୍ୟରେ ଥିଲେ ଛାତ୍ରପତି  (ସାମ୍ରାଜ୍ୟର) ସାହୁଜୀ ରାଜେ ଭୋନ୍ସଲେ ବର୍ତ୍ତମାନର ଭାରତ । ଜୀବନୀ କାଶିବାଈଚାସ୍ରର ମହାଦଜୀ ଯୋଶୀ ଏବଂ ସୁବାଇଙ୍କ ଝିଅ ଥିଲେ, ତାଙ୍କ ପରିବାର ଭଲ ଧନୀ ପରିବାର ଥିଲେ। ତାଙ୍କ ଗୋଟେ ଭାଇ ଥିଲେ ତାଙ୍କ ନାମ କ୍ରିଷ୍ଣାରାଓ ଚାସକର। ସେ ବାଜିରାଓଙ୍କୁ୧୧ ମାର୍ଚ୍ଚ୧୭୨୦ ନିଜ ଘର ସାସ୍ୱଦଠାରେ ଏକ ଅନୁଷ୍ଠାନରେ ବିବାହ କରିଥିଲେ।କାଶିବାଈ ବହୁତ କଷ୍ଟ ହାଡ ରୋଗରେ ପୀଡ଼ିତ ଥିଲେ,ସେ ଠିକ ସେ ଚାଲିପାରୁ ନ ଥିଲେ। କାଶିବାଈ ଏବଂ ବାଜିରାଓଙ୍କ ୪ଟି ପୁତ୍ର ସନ୍ତାନ ଥିଲେ।ବାଲାଜୀ ବାଜି ରାଓ କିଂବା ନାନାସାହେବ, ତାଙ୍କ ଜନ୍ମ୧୭୨୧ରେ ହୋଇଥିଲା ଏବଂ ପରେ ପେଶୱାରେ କାମ କଲେ ସାହୁଜୀଙ୍କ ଆଦେଶରେ ୧୭୪୦ରେ ବାଜିରାଓଙ୍କ ମୃତ୍ୟୁ ପରେ।ଦ୍ୱତୀୟ ପୁତ୍ର ରାମଚନ୍ଦ୍ର ଛୋଟବେଳୁ ମୃତ୍ୟୁବରଣ କରିଥିଲେ। ତୃତୀୟ ପୁତ୍ର ରଘୁନାଥ ରାଓ ପେଶୱାରେ ୧୭୭୩-୧୭୭୪ ପର୍ଯ୍ୟନ୍ତ କାମ କରିଥିଲେ ଏବଂ ଚତୁର୍ଥ ପୁତ୍ର ଜନାର୍ଦନ ଛୋଟବେଳୁ ମୃତ୍ୟୁବରଣ କରିଥିଲେ ସେ ଗଂଥିବାତରେ ପୀଡ଼ିତ ଥିଲେ। ବାଜିରାଓ ମସ୍ତାନୀଙ୍କୁ ବିବାହ କରିଥିଲେ,ସେ ହିନ୍ଦୁରାଜା ଛତ୍ରସାଲର ବୁନ୍ଦେଲଖଣ୍ଡର ରାଜା ଥିଲେ ଏବଂ ତାଙ୍କ ଧର୍ମପତ୍ନୀ ରୁହାନି ବାଇ , ସେ ଜଣେ ପାର୍ସୀ ମୁସଲିମ ଥିଲେ।ତାଙ୍କର ବିବାହକୁ ପେଶୱା ପରିବାରଗ୍ରହଣ କରି ନ ଥିଲେ।କାଶିବାଈ ଦେଖିଲେ ଯେ ସେ ନିଜ ଘରେ ତାଙ୍କର କିଛି ବି ମୁଖ୍ୟ ଭୂମିକା ନ ଥିଲା ତେଣୁ ସେ ପେଶୱା ପରିବାର ପାଇଁ ମସ୍ତାନୀଙ୍କୁ କାର୍ଯ୍ୟରେ ରଖିଥିଲେ। ସେ ମସ୍ତାନୀଙ୍କୁ ବାଜିରାଓଙ୍କ ଦ୍ୱତୀୟ ପତ୍ନୀ ବୋଲି ମାନିଥିଲେ, କିନ୍ତୁ ତାଙ୍କ ଶାଶୁ ମା ରାଧାବାଈ ଓ ଦିଅର ଚିମ୍ନାଜୀ ଆପ୍ପାଙ୍କ ବିରୋଧରେ କେବେ ବି ଯାଇ ନ ଥିଲେ। ପୁଣେରେ ପେଶୱା ପରିବାର ବ୍ରାହ୍ମଣ ଥିଲେ,ବାଜିରାଓଙ୍କ ସମ୍ପର୍କ ମସ୍ତାନୀଙ୍କ ସହ ଥିଲା,ଚିମ୍ନାଜୀ ଆପ୍ପା ଏବଂ ବାଲାଜୀ ବାଜି ରାଓ କିଂବା ନାନାସାହେବ ବାଧ୍ୟତାମୂଳକ ଭାବେ ବାଜିରାଓ ଓ ମସ୍ତାନୀଙ୍କୁ୧୭୪୦ରେ ଅଲଗା କରିଦେଇ ଥିଲେ। ବାଜିରାଓଙ୍କ ଦେହ ଏତେ ଖରାପ ଦେଖି,ଚିମ୍ନାଜୀ ନାନାସାହେବଙ୍କୁ କହିଥିଲେ କି ମସ୍ତାନୀଙ୍କୁ ଛାଡି ଦବା ପାଇଁ ଏବଂ ତାଙ୍କୁ ବାଜିରାଓଙ୍କ ସହ ଭେଟ କରିବାକୁ ଦେବାପାଇଁ କହିଥିଲେ।ନାନାସାହେବ ତାଙ୍କ ମା କାଶିବାଈଙ୍କୁ ତାଙ୍କ ପାଖକୁ ପଠାଇଥିଲେ। କାଶିବାଈ କହିଲେ କି "ଅନୁଗାମୀ ଏବଂ ଧର୍ମପତ୍ନୀ" ର ଯାହା କର୍ତ୍ତବ୍ୟ ସେ କରିବେ ଏବଂ ସେ ନିଜ ସ୍ୱାମୀ ପ୍ରତି କର୍ତ୍ତବ୍ୟନିଷ୍ଠା ଓ ସମର୍ପିତ।. ବାଜିରାଓଙ୍କ ମୃତ୍ୟୁ ପରେ, ମସ୍ତାନୀ ମଧ୍ୟ ଜଲଦି ଦେହ ତ୍ୟାଗ କରିଥିଲେ ୧୭୪୦ରେ ଏବଂ କାଶିବାଈ ତାଙ୍କ ପୁତ୍ରର ଦାୟିତ୍ୱ ନେଇଥିଲେ।ସମଶେର ବାହାଦୂର ଏବଂ ତାଙ୍କୁ ସବୁ ପ୍ରକାରର ରାଜକୀୟ ସୁଖ ସୁବିଧା ଦେଇଥିଲେ,ଅସ୍ତ୍ର ଶସ୍ତ୍ର ଶିକ୍ଷା ମଧ୍ୟ ଦେଇଥିଲେ। ତାଙ୍କ ସ୍ୱାମୀଙ୍କ ମୃତ୍ୟୁ ପରେ ସେ ବହୁତ ଧର୍ମପରାୟଣ ହୋଇଯାଇଥିଲେ।ସେ ବହୁତ ଧର୍ମ ସ୍ଥାନକୁ ତୀର୍ଥ କରିବାକୁ ଯାଇଥିଲେ ଏବଂ ବନାରସରେ ଚାରି ବର୍ଷ ରହି ପଢାପଢି କରିଥିଲେ। ସେ ତାଙ୍କ ତୀର୍ଥ ଭ୍ରମଣରେ ସେ୧୦,୦୦୦ରୁ ଅଧିକ ସ୍ଥାନକୁ ଯାଇଥିଲେ ଏବଂ ଏକ ଲକ୍ଷ୍ୟ ଟଙ୍କା ଖର୍ଚ୍ଚ କରିଥିଲେ।. ଜୁଲାଇ୧୭୪୭ରେ ଫେରିବା ପରେ ସେ ଉତ୍ସଗ କୃତ ହୋଇଶିବ ମନ୍ଦିର ନିର୍ମାଣ କରିବାକୁ ଇଛାକରି ନିଜ ଗାଁ ଚାସରେ ସୋମେଶ୍ୱର ନାମକ ଏକ ମନ୍ଦିର ନିର୍ମାଣ କରିଥିଲେ। ୧୭୪୯ରେ ମନ୍ଦିର ନିର୍ମାଣ ହେଲା,1.5  (0.61 ) ସ୍ଥାନରେଏବଂ ସେ ସ୍ଥାନ ପ୍ରସିଦ୍ଧ ତ୍ରିପୁରାରୀ ପୂର୍ଣ୍ଣିମା ପାଳନ ପାଇଁ ଏବଂ ଏହା ସବୁ ମରାଠୀ ବହି ରେ ଲେଖା ଅଛି ଏହା ଏକ ପୁଣେର ପର୍ଯ୍ୟଟକ ସ୍ଥଳ । ୨୦୧୫ରେ ଡ୍ରାମାଟିକ ଫିଲ୍ମ ବାଜିରାଓ ମସ୍ତାନୀର ନିର୍ଦ୍ଦେଶକ ହଉଛନ୍ତି ସଞ୍ଜୟ ଲୀଲା ବଂଶାଲ,କାଶିବାଈ ରୋଲ ପ୍ରିୟଙ୍କା ଚୋପ୍ରା କରିଛନ୍ତି।
ଆଜିଥ୍ରୋମାଇସିନ ଏକ ଆଣ୍ଟିବାୟୋଟିକ ଯାହା ଅନେକ ପ୍ରକାର ଜୀବାଣୁ ସଂକ୍ରମଣର ଚିକିତ୍ସାରେ ବ୍ୟବ‌ହାର କରାଯାଏ । ଏହି ରୋଗମାନଙ୍କ ମଧ୍ୟରେ ମଧ୍ୟ କର୍ଣ୍ଣ ସଂକ୍ରମଣ, ତଣ୍ଟି ସଂକ୍ରମଣ, ନିମୋନିଆ, ପର୍ଯ୍ୟଟକ ତରଳ ଝାଡ଼ା ଓ ଅନ୍ୟ କେତେକ ଖାଦ୍ୟନଳୀ ସଂକ୍ରମଣ ଅନ୍ତର୍ଭୁକ୍ତ । ଅନେକ ଯୌନସଂଚାରିତ ସଂକ୍ରମଣ ରୋଗ ଯେପରିକି କ୍ଲାମିଡିଆ ଓ ଗନରିଆ ସଂକ୍ରମଣରେ ମଧ୍ୟ ବ୍ୟବ‌ହାର କରାଯାଏ । ମ୍ୟାଲେରିଆ ରୋଗରେ ଅନ୍ୟ କେତେକ ଔଷଧ ସ‌ହିତ ଏହା ଦିଆଯାଇପାରେ । ଏହା ପାଟିରେ ଓ ଶୀରାରେ ଇଞ୍ଜେକସନ ଆକାରରେ ଦିଆଯାଏ । ଏହାର ମୂଖ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଅଇ, ବାନ୍ତି, ତରଳ ଝାଡ଼ା ଓ ପେଟ ଖରାପ ଉଲ୍ଲେଖ‌ଯୋଗ୍ୟ । ଆଲର୍ଜି ଓ କ୍ଲସ୍ଟ୍ରିଡିଅମ ଡିଫିସିଲ ତରଳ ଝାଡ଼ା ହୋଇପାରେ । ଗର୍ଭାବସ୍ଥାରେ କୌଣସି ଅସୁବିଧା ହୁଏନାହିଁ । ସ୍ତନ୍ୟପାନ ସମୟରେ ଏହାର ଭୂମିକା ସ୍ପଷ୍ଟ ନ ହେଲେ ମଧ୍ୟ ଭଲ ଥାଇପାରେ । ଏହା ମାକ୍ରୋଲାଇଡ ଆଣ୍ଟିବାୟୋଟିକ ଦଳର ଏକ ଆଜାଲାଇଡ । ଏହା ଜୀବାଣୁର ପ୍ରୋଟିନ ପ୍ରସ୍ତୁତିରେ ବାଧା ସୃଷ୍ଟି କରି ତାହାର ବୃଦ୍ଧି ରୋକିଦିଏ । ଆଜିଥ୍ରୋମାଇସିନ ସନ ୧୯୮୦ରେ ପ୍ରଥମେ ତିଆରି ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ । ଡୋଜ ପିଛା ଏହାର ମୂଲ୍ୟ ୦.୧୮ରୁ ୨.୯୮ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ସମ୍ପୁର୍ଣ୍ଣ କୋର୍ଷର ମୂଲ୍ୟ ୩୩ ଡଲାର ।
ସ୍ୱାତୀ ବାଜପେୟୀ ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ । ସେ ମିସେସ୍ କୌଶିକ୍ କି ପାଞ୍ଚ ବହୁୟେଁରେ ନିମ୍ମି କୌଶିକ ଭୂମିକାରେ ଅଭିନୟ ପାଇଁ ଜଣାଶୁଣା । ଅଭିନୟ ଜୀବନ ସରୋଜ ଖାନଙ୍କ ଉପସ୍ଥାପନାରେ, ଇମାଜିନ୍ ଟିଭିରେ ପ୍ରସାରିତ କାର୍ଯ୍ୟକ୍ରମ ନାଚ୍‌ଲେ ବେ ଉଇଥ୍ ସରୋଜ୍ ଖାନ୍‌ରେ ଭାଗ ନେଇଥିଲେ । ୨୦୦୯ ମସିହାରେ, ସେ ମଧ୍ୟ ଲକ୍ସ ପର୍‌ଫେକ୍ଟ ବ୍ରାଇଡ୍ କ୍ରାର୍ଯ୍ୟକ୍ରମରେ ଭାଗ ନେଇଥିଲେ । ଏହାପରେ ସେ ପ୍ରାୟ ଦୁଇ ବର୍ଷ ଧରି ଜୀ ଟିଭିରେ ପ୍ରସାରିତ ଧାରାବାହିକ ମିସେସ୍ କୌଶିକ୍ କି ପାଞ୍ଚ ବହୁୟେଁରେ କାମ କରିଥିଲେ । ଜଣେ ମଡେଲ୍ ଭାବରେ କିଛି ଦୂରଦର୍ଶନ ବିଜ୍ଞାପନରେ କାମ କରିଛନ୍ତି ଓ କିଛି ଫ୍ୟାଶନ୍ ଡିଜାଇନ୍‌ଙ୍କ ପାଇଁ ର‍୍ୟାମ୍ପରେ ଚାଲିଛନ୍ତି ।
ନନ୍ଦିତା ଦାସ ଜଣେ ଜଣାଶୁଣା ଭାରତୀୟ ଚଳଚ୍ଚିତ୍ର ଅଭିନେତ୍ରୀ ହେବା ସହିତ ନିଜ ସମାଜସେବା ଓ ଲେଖାଲେଖି ପାଇଁ ମଧ୍ୟ ପରିଚିତ । ସେ ପ୍ରଥମ ଭାରତୀୟ ଅଭିନେତ୍ରୀ, ଯିଏ କି  "ଇଣ୍ଟରନ୍ୟାସନାଲ ଓମେନ୍ସ ଫୋରମ" ର ହଲ ଅଫ ଫେମରେ ସ୍ଥାନ ପାଇଥିଲେ । ବ୍ୟକ୍ତିଗତ ଜୀବନ ପିତା ଚିତ୍ରକର ଯତୀନ ଦାସ ଓ ମାତା ଲେଖିକା ବର୍ଷା ଦାସଙ୍କ ଝିଅ ନନ୍ଦିତା, ୧୯୬୯ ମସିହା ନଭେମ୍ବର ୭ ତାରିଖରେ ମୁମ୍ବାଇଠାରେ ଜନ୍ମଗ୍ରହଣ କରିଥିଲେ । ପରବର୍ତ୍ତୀ ସମୟରେ ତାଙ୍କ ପରିବାର ଦିଲ୍ଲୀକୁ ଚାଲିଆସିଥିଲେ । ସେଠାରେ, ସେ ସର୍ଦ୍ଦାର ପଟେଲ ବିଶ୍ୱବିଦ୍ୟାଳୟ ଓ ମିରନ୍ଦା ହାଉସରେ ପାଠ ପଢ଼ିଥିଲେ । ସେ ଭୂଗୋଳରେ ସ୍ନାତକ ଓ ସମାଜସେବାରେ ସ୍ନାତକୋତ୍ତର ଡିଗ୍ରୀ ହାସଲ କରିଛନ୍ତି । ନନ୍ଦିତା ୨୦୦୨ରେ ସୌମ୍ୟ ସେନଙ୍କୁ ବିବାହ କରିଥିଲେ ଓ ୨୦୦୯ରେ ତାଙ୍କର ବିବାହ ବିଚ୍ଛେଦ ଘଟିଥିଲା । ୨୦୧୦ ମସିହାରେ ସେ ମୁମ୍ବାଇର ଉଦ୍ୟୋଗପତି ସୁବୋଧ ମସ୍କୋରାଙ୍କୁ ଦ୍ୱିତୀୟ ବିବାହ କରିଥିଲେ । ତାଙ୍କର ଏକ ପୁତ୍ର ସନ୍ତାନ ଅଛି । ୨୦୧୭ରେ ସୁବୋଧଙ୍କ ସ‌ହ ତାଙ୍କର ବିବାହ ବିଚ୍ଛେଦ ଘଟିଥିଲା । ବୃତ୍ତିଗତ ଜୀବନ ଜନନାଟ୍ୟ ମଞ୍ଚରୁ, ନନ୍ଦିତା ନିଜର ଅଭିନୟ ଜୀବନ ଆରମ୍ଭ କରିଥିଲେ । ସେ ଓଡ଼ିଆ, ହିନ୍ଦୀ ଓ ଇଂରାଜୀ ସମେତ ଦଶଟି ଭାରତୀୟ ଚଳଚ୍ଚିତ୍ରରେ ଅଭିନୟ କରିଛନ୍ତି । ୧୯୯୮ ମସିହାର ଚଳଚ୍ଚିତ୍ର ଆର୍ଥ ପାଇଁ, ସେ ଫିଲ୍ମଫେୟାର  "ଶ୍ରେଷ୍ଠ ନବାଗତ ଅଭିନେତ୍ରୀ ପୁରସ୍କାର"  ଲାଭ କରିଥିଲେ । ଏହ ପରେ, ସେ ପ୍ରାୟ ୩୦ଟି ହିନ୍ଦୀ ଚଳଚ୍ଚିତ୍ରରେ ଅଭିନୟ କରିସାରିଛନ୍ତି । ୨୦୦୮ ମସିହାରେ ପ୍ରସ୍ତୁତ ଚଳଚ୍ଚିତ୍ର  "ଫିରାକ" ଦ୍ୱାରା ସେ ନିର୍ଦ୍ଦେଶନାରେ ପାଦ ଦେଇଛନ୍ତି । ଏହି ଚଳଚ୍ଚିତ୍ରକୁ ମଧ୍ୟ ଫିଲ୍ମଫେୟାର ସ୍ୱତନ୍ତ୍ର ପୁରସ୍କାର ମିଳିଥିଲା । ୨୦୦୯ ମସିହାରେ, ସେ  "ଭାରତୀୟ ଶିଶୁ ଚଳଚ୍ଚିତ୍ର ସୋସାଇଟି" ର ଅଧ୍ୟକ୍ଷା ଭାବରେ କାର୍ଯ୍ୟ କରିଥିଲେ ।
ବିରାଜ ଦାଶ  (୧୫ ଜୁନ ୧୯୫୯ - ୨୫ ମଇ ୨୦୨୨) ଜଣେ ଓଡ଼ିଆ ଅଭିନେତା ଥିଲେ ଯିଏକି ଓଡ଼ିଆ ନାଟକ, ରେଡିଓ ନାଟକ, ଧାରାବାହିକ, ଟେଲିଫିଲ୍ମ ଏବଂ କଥାଚିତ୍ରରେ ଅଭିନୟ କରୁଥିଲେ  । ସେ କିଛି ହିନ୍ଦୀ ଧାରାବାହିକ ଓ ବଙ୍ଗଳା କଥାଚିତ୍ରରେ ଅଭିନୟ କରିଥିଲେ । ସେ ମଞ୍ଚ ନାଟକରୁ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ଆକାଶବାଣୀ ଓ ଦୂରଦର୍ଶନରେ କାମ କରିଥିଲେ । ତାଙ୍କ ଅଭିନୀତ ପ୍ରଥମ ନାଟକ ଥିଲା ଭାଗବତ ଟୁଙ୍ଗୀ, ଯାହାକି ଦୂରଦର୍ଶନ ସମ୍ବଲପୁରଦ୍ୱାରା ପ୍ରସାରିତ ହୋଇଥିଲା । ପରବର୍ତ୍ତୀ ସମୟର ସେ ମା  ପରି କିଏ ହେବ, ଯା ଦେବୀ ସର୍ବଭୂତେଷୁ , ପ୍ରେମ ବନ୍ଧନ, ମୋ ଭାଇ ଜଗା, ପୁଅ ଭାଙ୍ଗିଦେଲା ସୁନା ସଂସାର, ଗୋଲାମ ଗିରି ଆଦି ଓଡ଼ିଆ କଥାଚିତ୍ରରେ ଅଭିନୟ କରିଥିଲେ । ଜନ୍ମ, ପରିବାର ଓ ଶିକ୍ଷା ବିରାଜ ଦାଶ ୧୯୫୯ ମସିହାର ଜୁନ ୧୫ ତାରିଖରେ ଜନ୍ମଗ୍ରହଣ କରିଥିଲେ । ସେ ମୁମ୍ବାଇରେ ମ୍ୟାନେଜ୍‌ମେଣ୍ଟ୍‌ ପଢ଼ିବା ପରେ ଅଭିନୟ କରିବା ସହିତ ବ୍ୟାଙ୍କରେ ଚାକିରି କରିଥିଲେ । ସେ ବିନିତା ତ୍ରିପାଠୀଙ୍କୁ ବିବାହ କରିଥିଲେ । ଅଭିନୟ ଜୀବନ ବିରାଜ ଦାଶ ୧୯୭୯ ମସିହାରେ ପ୍ରଥମେ ଦୂରଦର୍ଶନ ନାଟକ ଭାଗବତ ଟୁଙ୍ଗୀରେ ଅଭିନୟ କରିଥିଲେ, ଯାହାର ପ୍ରଯୋଜନା କରିଥିଲେ ଅକ୍ଷୟ ମହାନ୍ତି । ପରବର୍ତ୍ତୀ ସମୟରେ ସେ ଦେଖ ବର୍ଷା ଆସୁଛି, ଝରା ବଉଳ, କପଟ ପାଶ, ବୋହୂ କଟକିଆଣି ଆଦିରେ ଅଭିନୟ କରିଥିଲେ । ବୋହୂ କଟକିଆଣି ନାଟକର ରଚନା ମଧ୍ୟ ସେ ନିଜେ କରିଥିଲେ, ଯାହାକି ଟି-ସିରିଜ୍ଦ୍ୱାରା ପ୍ରସ୍ତୁତ କରାଯାଇଥିଲା । ସାଇ ବାବା, ଆତତାୟୀ, ନାଗଫାଶ ଆଦିରେ ସେ ଖଳନାୟକ ଭାବରେ କାର୍ଯ୍ୟ କରିଥିଲେ । ୧୯୮୬ ମସିହାରେ ସେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ବଗୁଲା ବଗୁଲୀ । ପରେ ପରେ ସେ ଗୋଲାମ ଗିରି, ମା  ପରି କିଏ ହେବ, ଯା ଦେବୀ ସର୍ବ ଭୂତେଷୁ, ପ୍ରେମ ବନ୍ଧନ, ମୋ ଭାଇ ଜଗା, ପୁଅ ଭାଙ୍ଗିଦେଲା ସୁନା ସଂସାର ଆଦି କଥାଚିତ୍ରରେ ଅଭିନୟ କରିଥିଲେ । ୧୯୮୯ ମସିହାରେ ସେ ବଙ୍ଗଳା କଥାଚିତ୍ର ନ୍ୟାୟଚକ୍ରରେ ଅଭିନୟ କରିଥିଲେ, ଯାହାର ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ନନ୍ଦ । ଚାକିରୀ ପାଇଁ ସେ ଅଭିନୟଠାରୁ ୧୬ ବର୍ଷ ଦୂରେଇ ଯାଇଥିଲେ ଏବଂ ୨୦୧୯ ମସିହାରେ ଅବସର ନେବା ପରେ ପୁଣିଥରେ ଅଭିନୟ ଜଗତକୁ ଫେରିଥିଲେ । ୨୦୨୧ ମସିହାରେ ମନ ମୋ ନେଇଗଲୁ ରେ କଥାଚିତ୍ରରେ ସେ ଅଭିନୟ କରିଥିଲେ । ତାଙ୍କ ଅଭିନୀତ କିଛି କଥାଚିତ୍ର ଏବଂ ୱେବ୍‌ ସିରିଜ୍ ମୁକ୍ତିଲାଭ ଅପେକ୍ଷାରେ ଅଛି । ଅଭିନୀତ କଥାଚିତ୍ର ଅଭିନୀତ ଧାରାବାହିକ ରଚିତ ନାଟକ ବୋହୂ କଟକିଆଣୀ ଜୟ ବେକାରୀ ଜୟ ଭିକାରୀ ମୃତ୍ୟୁ ବିରଜ ଦାଶ ୨୦୨୨ ମସିହାର ମଇ ୨୫ ତାରିଖରେ କର୍କଟ ରୋଗରେ ପୀଡ଼ିତ ହୋଇ କଟକର ଏକ ଘରୋଇ ଚକିତ୍ସାଳୟରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।
ଦ ଆର୍ଟ ଅଫ ଲିଭିଂ ଫାଉଣ୍ଡେସନ ଏକ ସ୍ୱେଚ୍ଛାସେବୀ ମାନବବାଦୀ ଶୈଖିକ ବେସରକାରୀ ଅଣଲାଭକାରୀ ସଂସ୍ଥା (ଏନଜିଓ) ଅଟେ  । ଏହା ଆଧ୍ୟାତ୍ମିକ ଗୁରୁ ଶ୍ରୀ ଶ୍ରୀ ରବି ଶଙ୍କରଙ୍କଦ୍ୱାରା ୧୯୮୧ ମସିହାରେ ସ୍ଥାପିତ ହୋଇଥିଲା । ଆର୍ଟ ଅଫ ଲିଭିଂ ଫାଉଣ୍ଡେସନ ସମଗ୍ର ବିଶ୍ୱରେ ୧୫୬ଟି ଦେଶରେ ପରିବ୍ୟାପ୍ତ ହୋଇଛି ଏବଂ ବିଶ୍ୱର ସବୁଠୁ ବଡ଼ ସ୍ୱେଚ୍ଛାସେବୀ ଅଣଲାଭକାରୀ ସଂସ୍ଥା ରୂପେ ପରିଗଣିତ ହେଉଛି । ଏହି ଫାଉଣ୍ଡେସନ ଯୁକ୍ତରାଷ୍ଟ୍ର ଆମେରିକାର ମିଳିତ ଜାତିସଙ୍ଘ ଅର୍ଥନୈତିକ ଓ ସାମାଜିକ ପରିଷଦ  ପାଇଁ ସ୍ୱତନ୍ତ୍ର ପରାମର୍ଶଦାତା ଭାବେ କାର୍ଯ୍ୟକରୁଛି । ରବି ଶଂକର ସ୍ଥାପନା କରିଥିବା ଦ ଇଣ୍ଟରନାସନାଲ ଆସୋସିଏସନ ଫର ହ୍ୟୁମାନ ଭଲ୍ୟୁଜ ଏକ ସହଯୋଗୀ ଏନଜିଓ ଯାହା ମାନବିକ ମୂଲ୍ୟବୋଧକୁ ତୃଣମୂଳ ସ୍ତରରୁ ଉନ୍ନତ କରିବାକୁ ଦୃଷ୍ଟି ଦିଏ । ଅନୁଷ୍ଠାନ ଦ ଆର୍ଟ ଅଫ ଲିଭିଂ ର ଆନ୍ତର୍ଜାତିକ ମୁଖ୍ୟାଳୟ ବେଦ ବିଜ୍ଞାନ ମହାବିଦ୍ୟାପୀଠ ଭିଭିଏମ ପରିସର ବେଂଗଳୂରୁଠାରେ ଅବସ୍ଥିତ । ଏହାର ଆଂଚଳିକ ଶାଖାମାନ ୧୫୬ଟି ଦେଶରେ ଅଛି । ୟୁରୋପରେ ଏହି ସଂସ୍ଥା ଦ ଆସୋସିଏସନ ଅଫ ଇନର ଗ୍ରୋଥ ନାମରେ ଜଣା । ଯାହା ଶ୍ରୀ ଶ୍ରୀ ରବି ଶଙ୍କରଙ୍କଦ୍ୱାରା ସ୍ଥାପିତ । ବିଭିନ୍ନ ପ୍ରକାର ବ୍ୟକ୍ତିଗତ ବିକାଶ ଏବଂ ଯନ୍ତ୍ରଣା ଲାଘବ କାର୍ଯ୍ୟକ୍ରମମାନ ଏହାର ବିଶ୍ୱଜାକର ଶାଖାଗୁଡ଼ିକରେ କରାଯାଏ । ବିଶ୍ୱ ସଂସ୍କୃତି ଉତ୍ସବ-୨୦୧୬ ବିଶ୍ୱ ସଂସ୍କୃତି ଉତ୍ସବ ଆର୍ଟ ଅଫ ଲିଭିଂ ଫାଉଣ୍ଡେସନ ପ୍ରଯୋଜିତ ଏକ ସାଂସ୍କୃତିକ କାର୍ଯ୍ୟକ୍ରମ । ଏହି ଅଣ-ଲାଭକାରୀ ୩୫ ବର୍ଷ ଧରି ଯୋଗାଉଥିବା ସେବା, ସଂସ୍କୃତି, ମାନବିକ ମୂଲ୍ୟବୋଧ ଓ ଅଧ୍ୟାତ୍ମିକତାକୁ ସଂସ୍ଥାର ୩୫ ତମ ପ୍ରତିଷ୍ଠା ଦିବସ ଅବସରରେ ଏହି ବିଶ୍ୱସ୍ତରୀୟ ଉତ୍ସବ ଜରିଆରେ ନୂଆ ଦିଲ୍ଲୀଠାରେ ଯମୁନା ନଈକୂଳରେ ଆଡମ୍ବର ସହକାରେ ପାଳନ କରିଥିଲା । ଏହି ଉତ୍ସବ ମାର୍ଚ୍ଚ ୧୧ ତାରିଖରୁ ୧୩ ତାରିଖ ପର୍ଯ୍ୟନ୍ତ ଚାଲିଥିଲା । ଏହି କାର୍ଯ୍ୟକ୍ରମକୁ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଉଦ୍ଘାଟନ କରିଥିଲେ । ବିଶ୍ୱ ସାଂସ୍କୃତିକ ମହୋତ୍ସବ ଏକ ସାଂସ୍କୃତିକ ଅଲମ୍ପିକ ଭଳି ଯେଉଁଠି ୩୭,୦୦୦ ହଜାରରୁ ଉର୍ଦ୍ଧ୍ୱ କଳାକାର ଗୋଟିଏ ମଞ୍ଚରେ ଏକାଠି ହୋଇଥିଲେ । ଏଥିରେ ପ୍ରାୟ ୩.୫ ଅୟୁତ ଲୋକଙ୍କ ସମାଗମ ହୋଇଥିଲା । ଏହି କାର୍ଯ୍ୟକ୍ରମ ଜରିଆରେ ବିଭିନ୍ନ ସଂସ୍କୃତିର ଲୋକ ପରସ୍ପର ନିକଟତର ହୋଇଥିଲେ । କଳା ଓ ସଂସ୍କୃତି ପ୍ରଚାର ପ୍ରସାର ଲାଗି ଆର୍ଟ ଅଫ ଲିଭିଂକୁ ୨.୨୫ କୋଟି ଟଙ୍କା ବେଳକୁ ବେଳ ଅନୁଦାନ ଆକାରରେ ଭାରତ ସରକାରଙ୍କ ତରଫରୁ ଯୋଗାଇ ଦିଆଯାଇଥିଲା । ନ୍ୟାୟିକ ମାମଲା ମାର୍ଚ୍ଚ ୧୧ରୁ ଆରମ୍ଭ ହେଉଥିବା ତିନି ଦିନିଆ ବିଶ୍ୱ ସଂସ୍କୃତି ଉତ୍ସବ-୨୦୧୬ ଯମୁନା ନଦୀ ବାଲୁକାଶଯ୍ୟାରେ ଆୟୋଜିତ ହେଉଛି ।ରାଷ୍ଟ୍ରୀୟ ସବୁଜ ଅଧିକରଣ ଙ୍କ ଗଠିତ ଏକ କମିଟି ଅନୁଯାୟୀ ଯମୁନାକୂଳ ପରିବେଶ ନଷ୍ଟ କରିଥିବା କାରଣ ଦର୍ଶାଇ ୧୨୦କୋଟିର ତଣ୍ଡ/ଜୋରିମାନା ସହ କାର୍ଯ୍ୟକ୍ରମ ବନ୍ଦ ନିର୍ଦ୍ଦେଶ ଦିଆଯାଇଥିଲା । ୯ ମାର୍ଚ୍ଚରେ ସୁପ୍ରିମକୋର୍ଟଙ୍କ ହସ୍ତକ୍ଷେପ ପରେ ୧୧ ମାର୍ଚ୍ଚ ସୁଦ୍ଧା ମାତ୍ର ୫ କୋଟି ତଣ୍ଡ ଗଣିବାର ନିର୍ଦ୍ଦେଶ ମିଳିଥିଲା ଏବଂ ଉତ୍ସବକୁ ସ୍ୱୀକୃତି ମିଳିଥିଲା । ଭବିଷ୍ୟତରେ କୌଣସି ଏପରି କାର୍ଯ୍ୟକ୍ରମ ସେଠାରେ ନକରିବାକୁ ସୁପ୍ରିମକୋର୍ଟ ନିର୍ଦ୍ଦେଶ ଦେଇଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୨୨ ଜାନୁଆରୀ ବର୍ଷର ୨୨ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୪୩ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୪୪ ଦିନ   । ଜନ୍ମ ୧୯୫୪   କୈଳାଶ ଚନ୍ଦ୍ର ମେହେର, ପଦ୍ମଶ୍ରୀ ସମ୍ମାନିତ ଚିତ୍ରଶିଳ୍ପୀ ୨୦୦୩   ଭୂମିକା ଦାଶ, ଓଡ଼ିଆ ଅଭିନେତ୍ରୀ ମୃତ୍ୟୁ ୧୬୬୬   ମୋଗଲ ଶାସକ ଶାହଜାହାନ  (ଜନ୍ମ: ୫ ଜାନୁଆରୀ ୧୫୯୨) ୨୦୦୩   ଗୋପାଳ ଛୋଟରାୟ, ପଦ୍ମଶ୍ରୀ ସମ୍ମାନିତ ନାଟ୍ୟକାର  (ଜନ୍ମ: ୨୦ ଅପ୍ରେଲ ୧୯୧୬) ଘଟଣାବଳୀ ୧୫୮୪   ସ୍ୱିଜରଲାଣ୍ଡରେ ଗ୍ରେଗରୀୟ କ୍ୟାଲେଣ୍ଡର ପ୍ରଚଳନ ଆରମ୍ଭ ।
କମ୍ପ୍ୟୁଟର ସଫ୍ଟ‌ୱେର କିମ୍ବା ସଫ୍ଟ‌ୱେର, କମ୍ପ୍ୟୁଟର ପ୍ରୋଗ୍ରାମ, ଲାଇବ୍ରେରି ଏବଂ ସେମାନଙ୍କ ସମ୍ବନ୍ଧିତ ନଥିକରଣକୁ ନେଇ ଗଠିତ ।  "ସଫ୍ଟୱେର"  ଶବ୍ଦଟି କେବେ କେବେ ସଙ୍କୁଚିତ ଅର୍ଥରେ ଆପ୍ଲିକେସନ ସଫ୍ଟୱେରକୁ ମଧ୍ୟ ବୁଝାଇଥାଏ । ସଫ୍ଟୱେର କମ୍ପ୍ୟୁଟର ମେମୋରିରେ ସାଇତା ହୋଇ ରହିଥାଏ ଏବଂ ଏହାକୁ କେହି ଛୁଇଁପାରିବେ ନାହିଁ । ନିମ୍ନତମ ସୋପାନରେ, ଏକ୍ସକ୍ୟୁଟ କରାହୋଇପାରିବା କୋଡ଼ସମୂହ ଏକ ନିର୍ଦ୍ଦିଷ୍ଟ ପ୍ରସେସର  ସାଧାରଣତଃ ଏକ ସେଣ୍ଟ୍ରାଲ ପ୍ରୋସେସିଙ୍ଗ ୟୁନିଟ  (ସିପିୟୁ) ସହ ସମ୍ବନ୍ଧିତ ମେସିନ ଲାଙ୍ଗୁଏଜକୁ ନେଇ ଗଠିତ  । ଏକ ମେସିନ ଲାଙ୍ଗୁଏଜ ପ୍ରୋସେସର ସୂଚନାକୁ ସୂଚାଉଥିବା ବାଇନାରି ମୂଲ୍ୟକୁ ନେଇ ଗଠିତ ଦଳମାନଙ୍କୁ ନେଇ ତିଆରି । ଏହି ମୂଲ୍ୟସବୁ କମ୍ପ୍ୟୁଟରର ପୂର୍ବ ଅବସ୍ଥାକୁ ବଦଳାଇଥାଏ ।
କବୋରୀ ସରୱର  (ଜନ୍ମନାମ: ମୀନ ପାଲ୍, ଜନ୍ମ: ୯ ଜୁଲାଇ ୧୯୫୦) ଜଣେ ବଙ୍ଗଳାଦେଶୀ ଚଳଚ୍ଚିତ୍ର ଅଭିନେତ୍ରୀ  । ବଙ୍ଗଳା ଚଳଚ୍ଚିତ୍ର ସରେଙ୍ଗ ବୋଉ  "ଅଧିନାୟକର ପତ୍ନୀ"  ପାଇଁ ସେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ୨୦୦୮ରେ ସେ ଆୱାମି ଲିଗ୍‌ରୁ ବଙ୍ଗଳାଦେଶ ସଂସଦକୁ ନିର୍ବାଚିତ ହୋଇଥିଲେ । ପ୍ରାରମ୍ଭିକ ଜୀବନ କବୋରୀ ସରୱର ୯ ଜୁଲାଇ ୧୯୫୦ରେ ପୂର୍ବ ବଙ୍ଗଳାର ଚିତ୍ତଗୋଙ୍ଗଠାରେ ଜନ୍ମଗ୍ରହଣ କରିଥିଲେ । ସେ ଚିତ୍ତଗୋଙ୍ଗର ସାର୍ ଆଶୁତୋଷ ମହାବିଦ୍ୟାଳୟରେ ପାଠ ପଢ଼ୁଥିଲେ । ଚଳଚ୍ଚିତ୍ର ଜୀବନ ଅଳ୍ପ ବୟସରେ ସେ ଅଭିନୟ ଦୁନିଆରେ ପ୍ରବେଶ କରିଥିଲେ । ମାତ୍ର ୧୩ ବର୍ଷ ବୟସରେ ସେ ଚଳଚ୍ଚିତ୍ର ଜଗତରେ ପାଦ ରଖିଥିଲେ । ୧୯୬୪ ମସିହାରେ କବୋରୀ ତାଙ୍କର ପ୍ରଥମ ଚଳଚ୍ଚିତ୍ରରେ ଅଭିନୟ କରିଥିଲେ । ତାଙ୍କର ପ୍ରଥମ ଚଳଚ୍ଚିତ୍ର ଥିଲା ସୁତୋରଙ୍ଗ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁବାଷ ଦତ୍ତ । ସୁବାଷ ପାଖାପାଖି ୪୦ ବର୍ଷ ପରେ ୨୦୦୪ରେ କବୋରୀ ସର‌ୱରଙ୍କ ନିର୍ଦ୍ଦେଶନାରେ ଏକ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଥିଲା ଆଇନା । କବୋରୀ ସର‌ୱର ଫାରୁକୀଙ୍କ ସ‌ହ ସୁଜୋନ ଶୋଖି ଏବଂ ସରେଙ୍ଗ ବୋହୂ ଭଳି କିଛି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ସରେଙ୍ଗ ବୋହୂ ପାଇଁ ସେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । ୧୯୭୦ରେ ସେ ବୁଲବୁଲ ଅହମଦଙ୍କ ସ‌ହ ଦେବଦାସ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ଭାରତୀୟ ଚଳଚ୍ଚିତ୍ର ନିର୍ମାତା ରାତ୍ୱିକ ଘାତକଙ୍କ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଥିଲା ତିତଷ ଏକତି ନ‌ଦୀର ନାମ । ସେ ଏକ ଉର୍ଦ୍ଦୁ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଏଲ । ରହମାନ‌ଙ୍କ ସ‌ହ ସେ ଏହି ଚଲଚ୍ଚିତ୍ରଟିରେ ଅଭିନୟ କରିଥିଲେ । ଜାହିର ରାଇହନଙ୍କ ନିର୍ଦ୍ଦେଶନାରେ ମୁକ୍ତିଲାଭ କରିଥିବା ଏହି ଚଳଚ୍ଚିତ୍ରଟି ହେଉଛି ବାହାନା । କବୋରୀ ସର‌ୱର ରଜାକ, ଅଲାମଗିର, ସୋହେଲ ରାଣା, ଉଜ୍ଜ୍ୱଳ, ୱସିମ, ଖାନ ଆତୁଅର ରହମାନ, ଗୋଲାମ ମୁସ୍ତଫା, ଅନବର ହୁସେନ ଏବଂ ଏ.ଟି.ଏମ୍. ଶମସୁଜାମ୍‌ ଭଳି ଅଭିନେତାଙ୍କ ସ‌ହ ଅଭିନୟ କରିଥିଲେ । ଏହାପରେ କବୋରୀ ସର‌ୱର ଚଳଚ୍ଚିତ୍ର ନିର୍ଦ୍ଦେଶନା ମଧ୍ୟ ଦେଇଥିଲେ । ୨୦୦୬ରେ ତାଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଅନ୍ୟ ମୁକ୍ତିଲାଭ କରିଥିଲା । ରଜନୀତି ଜୀବନ ବଙ୍ଗଳାଦେଶର ସ୍ୱାଧୀନତା ଯୁଦ୍ଧ ସମୟରେ ସେ ଭାରତରୁ ଜଣେ ସକ୍ରିୟ କର୍ମୀ ଭାବରେ କାର୍ଯ୍ୟ କରିଥିଲେ । ଏହି ଯୁଦ୍ଧ ସମୟରେ ସେ ଜଣେ ପ୍ରଥମ ମହିଳା କର୍ମୀ ଥିଲେ, ଯିଏକି ଭାରତୀୟ ଆକାଶବାଣୀରୁ ନିୟମିତ ପ୍ରସାରଣ କରୁଥିଲେ । ଏହା ପରଠାରୁ ପ୍ରାୟ ସବୁ ବେଳେ ସେ ରାଜନୀତିରେ ସକ୍ରିୟ ରହିଛନ୍ତି । ସେ ଜଣେ ସାଂସଦ ଭାବରେ ଏବେ ସଂସଦରେ କାର୍ଯ୍ୟ କରୁଛନ୍ତି । ନାରାୟଣ‌ଗଞ୍ଜ ଜିଲାର ଚାରି ନମ୍ବର ଆସନରୁ ସେ ବଙ୍ଗଳାଦେଶ ସଂସଦକୁ ନିର୍ବାଚିତ ହୋଇଥିଲେ । ନିଜସ୍ୱ ଜୀବନ କବୋରୀ ସରୱର ଚିତ୍ତ ଚୌଧୁରୀଙ୍କୁ ବିବାହ କରିଥିଲେ । ଏହାପରେ ସେ ୧୯୭୮ରେ ଚିତ୍ତ ଚୌଧୁରୀଙ୍କୁ ଛାଡ଼ପତ୍ର ଦେଇଥିଲେ । ଏହାପରେ ସେ ଶାଫିଉଦ୍ଦିନ ସର‌ୱରଙ୍କୁ ବିବାହ କରିଥିଲେ । ରାଜନୈତିକ କାରଣ ପାଇଁ ଶାଫିଉଦ୍ଦିନ ତାଙ୍କୁ ଛାଡ଼ପତ୍ର ଦେଇଥିଲେ । . ଏହାପରେ ସେ ଆଲିଆସ ବାବୁ ସର‌ୱରଙ୍କୁ ବିବାହ କରିଥିଲେ ।
ସରୋଜ କୁମାର ଜଣେ ଓଡ଼ିଆ ଗାୟକ ଓ ସଙ୍ଗୀତ ନିର୍ଦ୍ଦେଶକ । ଜୀବନ ଓ ଜୀବିକା ସରୋଜ କୁମାର ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ଆଳି ଅନ୍ତର୍ଗତ ସାହୁପଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ ।
ସୁଡୋଏଫେଡ୍ରିନ   ହେଉଛି ଏକ ଔଷଧ ଯାହା ଆଲର୍ଜିକ ନାକ ପ୍ରଦାହ କିମ୍ବା ଶର୍ଦ୍ଦି ଯୋଗୁ ନାକ ବାଟେ ନିଶ୍ୱାସ ପ୍ରଶ୍ୱାସ ନେବା ବନ୍ଦ ହୋଇଗଲେ ବ୍ୟବହୃତ ହୁଏ । ଇଉଷ୍ଟାସିଆନ ନଳୀ ଅବରୋଧ ହେତୁ ହେଉଥିବା କାନର ଚାପ ସମସ୍ୟକୁ ରୋକିବା ପାଇଁ ଏହା ମଧ୍ୟ ବ୍ୟବହୃତ ହୋଇପାରେ । ଏହା ସାଇନୁସାଇଟିସ୍ ପାଇଁ ଉପଯୋଗୀ ବୋଲି ଜଣାପଡିଛି । ଛଅ ବର୍ଷରୁ କମ୍ ପିଲାମାନଙ୍କରେ ବ୍ୟବହାର ସୁପାରିଶ କରାଯାଏ ନାହିଁ । ଏହା ଦୋକାନରେ ବିନା ପ୍ରେକ୍ରିପସନରେ ବିକ୍ରୟ ହୁଏ ଓ ଆଣ୍ଟିହିଷ୍ଟାମିନ, ଗୁଏଫେନେସିନ୍, ଡେକ୍ସଟ୍ରୋମେଥୋଏଫାନ, ପାରାସେଟାମଲ  (ଆସେଟାମିନୋଫେନ୍), କିମ୍ବା ଏନଏସଏଆଇଡି ସହିତ ଅନ୍ୟ ସକ୍ରିୟ ଉପାଦାନ ସହିତ ମିଶି ବିକ୍ରି ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୋଇବାରେ ଅସୁବିଧା, ଦତ ହୃଦଗତି, ମୁଣ୍ଡବିନ୍ଧା ଏବଂ ମୁଣ୍ଡ ବୁଲାଇବା ଅନ୍ତର୍ଭୁକ୍ତ । ଅନ୍ୟାନ୍ୟ ବିଷୟ ମଧ୍ୟରେ ଅପବ୍ୟବହାର ଏକ ଚିନ୍ତାର ବିଷୟ ଥାଏ । ଗର୍ଭଧାରଣର ପ୍ରଥମାବସ୍ଥାରେ ଏହାର ବ୍ୟବହାର ଶିଶୁର କ୍ଷତିକାରକ ହୋଇପାରେ, ସ୍ତନ୍ୟପାନର ପ୍ରାରମ୍ଭରେ କ୍ଷୀରର ଉତ୍ପାଦନ ହ୍ରାସ ହୋଇପାରେ । ଏହା ଏକ ସିମ୍ପାଥୋମାଇମେଟିକ ଏବଂ ବିଟା ଆଡ୍ରେଜର୍ଜିକ ଆଗୋନିଷ୍ଟ ଔଷଧ । ୧୮୮୯ ମସିହାରେ ମର୍କ ଔଷଧ କମ୍ପାନୀରେ ଜର୍ମାନ ରସାୟନ ବିଜ୍ଞାନୀ ଲାଡେନବର୍ଗ ଏବଂ ଓଲସ୍ଲାଗେଲ ଦ୍ୱୟ ଏଫେଡ୍ରା ଭଲଗାରିସରୁ ସୁଡୋଏଫେଡ୍ରିନ ପୃଥକ କରିଥିଲେ । ଏହି ଔଷଧ ଧାରଣ କରିଥିବା ଉଦ୍ଭିଦ ୫,୦୦୦ ବର୍ଷ ଧରି ଚୀନରେ ଔଷଧ ରୂପରେ ବ୍ୟବହୃତ ହେଉଛି  ଅଧିକ ମାତ୍ରାରେ ଦେଲେ ଏହା ଏକ ଜାଗ୍ରତ-ପ୍ରୋତ୍ସାହନ‌କାରୀ ଭାବରେ କାମ କରେ ଓ ସେଥିପାଇଁ ଆଥଲେଟିକ୍ ପ୍ରଦର୍ଶନକୁ ଉନ୍ନତ କରିବା ପାଇଁ ବ୍ୟବହୃତ ହୁଏ । ଏହିପରି ବ୍ୟବହାରକୁ ବିଭିନ୍ନ ସମୟରେ ଅଲିମ୍ପିକ କମିଟି ଅନୁମତି ଦିଏ ନାହିଁ । ବେଆଇନ ଭାବରେ ମେଥାଅମ୍ଫେଟାମିନ ଉତ୍ପାଦନ ପାଇଁ ସୁଡୋଏଫେଡ୍ରିନ ବ୍ୟବହୃତ ହୋଇଛି । ଯୁକ୍ତରାଜ୍ୟରେ ୬୦ମିଗ୍ରାର ୨୪ଟି ବଟିକାର ମୂଲ୍ୟ ପ୍ରାୟ ୨ ପାଉଣ୍ଡ ।
ମନୋଜ କୁମାର ପ୍ରଧାନ  (ଜନ୍ମ: ୨୮ ଜୁନ ୧୯୭୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଘୁ. ଉଦୟଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମନୋଜ କୁମାର ପ୍ରଧାନ ୧୯୭୪ ମସିହାର ଜୁନ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସାମି ପ୍ରଧାନ ଓ ପତ୍ନୀଙ୍କ ନାମ ଶାନ୍ତିଲତା କହଁର । ରାଜନୈତିକ ଜୀବନ ମନୋଜ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ବଶହର , ଯାହାକୁ ବସାହିର ବା ବୁଷାହୀର ମଧ୍ୟ କୁହା ଯାଉଥିଲା , ଏକ ବ୍ରିଟିଶ ଶାସନ ସମୟର ରାଜକୀୟ ରାଜ୍ୟ । ଏହା ପଶ୍ଚିମ ହିମାଳୟ ତଥା ପଞ୍ଜାବର ଉତ୍ତରାଞ୍ଚଳରେ ଥିଲା । ସ୍ୱାଧୀନତା ପରେ ଏହି ଅଞ୍ଚଳ ହିମାଚଳ ପ୍ରଦେଶର କିନ୍ନୌର ଓ ଶିମଳା ଅଚଳ ସହ ରହିଛି ଓ ସତଲେଜ ନଦୀ ଏହି ଅଞ୍ଚଳ ଦେଇ ପ୍ରବାହିତ । ଏହାର ଆୟତନ 8,907 ବର୍ଗ କିଲୋମିଟର । ଇତିହାସ 1803 ମସିହାରୁ 1815 ମସିହା ଯାଏ ବଶହର ରାଜ୍ୟ କେନ୍ଦ୍ର ନେପାଲରୁ ଆସିଥିବା ଗୋର୍ଖା ରାଜାଙ୍କ ଅଧୀନରେ ଥିଲା । 1808 ମସିହାରେ ପଞ୍ଜାବର ଶିଖ ରାଜା ସେମାନଙ୍କୁ ସତଲେଜ ନଦୀର ପୂର୍ବ ଦିଗକୁ ତଡ଼ି ଦେଇଥିଲେ । ନେପାଲ ଓ ଇଂରେଜମାନଙ୍କ ମଧ୍ୟରେ ନେପାଲ ସୀମାବର୍ତୀ ରାଜ୍ୟ ଗୁଡିକୁ ଅଧିକାର ନେଇ ବିବାଦର ସୂତ୍ରପାତ ହେଇ 1915-16 ମସିହାର ଆଙ୍ଗ୍ଲୋ -ନେପାଲ ଯୁଦ୍ଧ ବା ଗୋର୍ଖା ଯୁଦ୍ଧ ହେଇଥିଲା ।ଉଭୟ ପକ୍ଷୀ ମଧ୍ୟରେ  "ସୁଗାଉଳି ଚୁକ୍ତି "  ହେଲା ପରେ ଗୁରଖାମାନେ ବଶହର ରାଜ୍ୟର ରାଜଧାନୀ କାମରୁରୁ ପ୍ରତ୍ୟାହରୁତ ହେଇଥିଲେ । 1898 ମସିହାରେ ବଶହର ରାଜ୍ୟକୁ ବ୍ରିଟିଶମାନେ ନିଜ ଅଧୀନକୁ ନେଇ ରାଜାଙ୍କୁ ନାମମାତ୍ର କ୍ଷ୍ୟମତା ଦେଇ ନିଜ ଅଧୀନରେ ରଖିଲେ । ସେତେବେଳେ ଏହା ସିମଳା ପାର୍ବତ୍ୟ ରାଜ୍ୟ ସମୂହ ମଧ୍ୟରେ ସର୍ବ ବୃହତ ଆୟତନର ଥିଲା । ବଶହରର ଶାସକମାନେ ନିଜକୁ  " ରାଣା "  ବୋଲାଉଥିଲେ , ମାତ୍ର ନେପାଲ ଯୁଦ୍ଧ ପରେ ତାଙ୍କୁ ରାଜା କୁହାଗଲା ।
ଗ୍ରେଗୋରୀ ପାଞ୍ଜି ଅନୁସାରେ ୩ ଜୁଲାଇ ବର୍ଷର ୧୮୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୮୫ତମ  । ବର୍ଷ ଶେଷ ହେବା ପାଇଁ ଆଉ ୧୮୧ ଦିନ ବାକି ଅଛି ।
ମହାରାଷ୍ଟ୍ରର ବନ୍ଦର ନିକଟରେ ଥିବା ସହର ପାଇଁ ରତ୍ନଗିରି  (ମହାରାଷ୍ଟ୍ର) ଦେଖନ୍ତୁ  । ରତ୍ନଗିରି ବୌଦ୍ଧ ବାଦର ମୂଳ ବିହାର ମହାବିହାରର ଏକ ପ୍ରଧାନ ଭାଗ ଥିଲା । ଏହା ଓଡ଼ିଶାର ଯାଜପୁର ଜିଲ୍ଲାର ବ୍ରାହ୍ମଣୀ ଓ ବିରୂପା ନଦୀର ଉପତ୍ୟକାରେ ଅବସ୍ଥିତ । ଏହା ଲଳିତଗିରି ଓ ଉଦୟଗିରି ସହିତ ପୁଷ୍ପଗିରି ବିଶ୍ୱବିଦ୍ୟାଳୟର ଏକ ଅଂଶ । ଇତିହାସ ୬ଷ୍ଠ ଶତାବ୍ଦୀର ପ୍ରଥମ ଭାଗରେ ଗୁପ୍ତ ନରପତି ନରସିଂହ ବଳାଦିତ୍ୟଙ୍କର ଶାସନ କାଳରେ ରତ୍ନଗିରି ପ୍ରତିଷ୍ଠା ହୋଇ ୧୨ଶ ଶତାବ୍ଦୀ ଯାଏଁ ଚରମ ଉନ୍ନତିର ପୁରୋଭାଗରେ ପହଞ୍ଚିଥିଲା । ତିବତର ଇତିହାସର ପାଗ ସାମ ଜନ ଜାଙ୍ଗ ଅନୁସାରେ ରତ୍ନଗିରି ୧୦ମ ଶତକର କାଳଚକ୍ରତନ୍ତ୍ରର ଉନ୍ନତିର ଏକ ପ୍ରଧାନ ଭାଗ ଥିଲା ଯାହା ସେକାଳରେ ଅନେକ ଗୁଡ଼ିଏ ସ୍ତୂପ, ଧାତବ ଅନୁଶାସନ ଓ ଅନ୍ୟାନ୍ୟ କାଳଚକ୍ରର ସଂକେତ ଥିବା କୀର୍ତ୍ତିରାଜିର ଆବିଷ୍କାର ହୋଇଥିବାର ପ୍ରମାଣ ଦେଇଥାଏ । ଗଠନ ଶୈଳୀ ସନ ୧୯୫୮ ଓ ୧୯୬୧ରେ ଏକ ବଡ଼ ଧରଣର ଖନନ କରାଯାଇଥିଲା , ଯାହାର ଫଳାଫଳ ଅନେକ ଅଜଣା ତଥ୍ୟକୁ ଆଗକୁ ଆଣିଥିଲା । ୯ମ ଶତବ୍ଦୀରେ ମୁଖ୍ୟ ସ୍ତୁପଟି ଆଗରୁ ଥିବା ଭୂମି ଉପରେ ତିଆରି କରାଯାଇଥିଲା , ଯାହା ଗୁପ୍ତ ଯୁଗର ଥିଲା । ସିରି ରତ୍ନଗିରି ମହାବିହାରିଅ ଆର୍ଯ୍ୟବିକସୁ ସଙ୍ଘସ୍ସ ନାମରେ ଥିବା ସେତେବେଲର ମୁଦ୍ରା ଏହାକୁ ଚିହ୍ନିବାରେ ସାହାଯ୍ୟ କରିଥାଏ । ଅଧୁନା ସେଠାରେ ଏକ ମୂର୍ତ୍ତିସମୂହ ତାରା, ଅବଲୋକିତେଶ୍ୱର, ଅପରାଜିତା ଓ ହରିତି ଆଦି ପୁରାତନ ଗୁପ୍ତ ଶୈଳୀର ଗୁମ୍ଫାରେ ଦେଖିବାକୁ ମିଳନ୍ତି ।
ରବି କୁମାର ଡାହିୟା  (ଜନ୍ମ : ୧୨ ଡିସେମ୍ବର ୧୯୯୭) ଜଣେ ଭାରତୀୟ କୁସ୍ତି ଖେଳାଳି  । ସେ ୨୦୨୦ ଟୋକିଓ ଅଲିମ୍ପିକରେ ୫୭ କିଗ୍ରା କୁସ୍ତି ବିଭାଗରେ ପ୍ରତିଦ୍ୱନ୍ଦିତା କରି ଭାରତ ପାଇଁ ରୌପ୍ୟପଦକ ଜିତିଥିଲେ । ୨୦୧୯ରେ ଅନୁଷ୍ଠିତ ବିଶ୍ୱ କୁସ୍ତି ପ୍ରତିଯୋଗିତାରେ ସେ ବ୍ରୋଞ୍ଜ ପଦକ ଜିତିଥିଲେ । ଏସୀୟ କୁସ୍ତି ଚାମ୍ପିୟନସିପରେ ସେ ଦୁଇଥର ବିଜେତା ମଧ୍ୟ ହୋଇଥିଲେ । ପ୍ରାରମ୍ଭିକ ଜୀବନ ରବି କୁମାର ହରିୟାଣାର ସୋନିପତ ଜିଲ୍ଲା ଅନ୍ତର୍ଗତ ନହଡ଼ିଠାରେ ଜନ୍ମଗ୍ରହଣ କରିଥିଲେ । ୧୦ ବର୍ଷ ବୟସରୁ ସେ ସତପାଲ ସିଂହ ଅଧିନରେ ଦିଲ୍ଲୀର ଛତ୍ରପାଳ ଷ୍ଟାଡ଼ିୟମରେ କୁସ୍ତି ପ୍ରଶିକ୍ଷଣ ଆରମ୍ଭ କରିଥିଲେ । ତାଙ୍କ ପିତା ରାକେଶ ଡାହିୟା ଜଣେ କୃଷକ । ସେ ନିଜ ଗ୍ରାମରୁ ପ୍ରତିଦିନ ୮-୧୦କିମି ଯାତ୍ରାକରି ରବିକୁମାରଙ୍କ ପାଇଁ ଫଳ ଓ କ୍ଷୀର ପହଞ୍ଚାଉଥିଲେ । ଖେଳ ଜୀବନ କିଶୋର ବୟସରୁ ରବି କୁମାର କୁସ୍ତିଖେଳରେ ମନୋନିବେଶ କରିଥିଲେ । ୨୦୧୫ ମସିହାରେ ବିଶ୍ୱ ଯୁବ କୁସ୍ତି ଚାମ୍ପିୟନସିପରେ ସେ ୫୫ କିଗ୍ରା ବିଭାଗରେ ରୌପ୍ୟପଦକ ହାସଲ କରିଥିଲେ । ୨୦୧୭ରେ ଆଘାତପ୍ରାପ୍ତ ହୋଇ ସେ ଖେଳରୁ ଏକ ବର୍ଷରୁ ଅଧିକ ସମୟ ଦୂରେଇ ରହିଥିଲେ । ୨୦୧୮ରେ ଖେଳକୁ ପ୍ରତ୍ୟାବର୍ତ୍ତନ କରି ସେ ୨୩ବର୍ଷରୁ କମ ବିଶ୍ୱ କୁସ୍ତି ପ୍ରତିଯୋଗିତାରେ ରୌପ୍ୟ ପଦକ ଜିତିଥିଲେ । ୨୦୧୯ରେ ପ୍ରୋ-ରେସଲିଂ ଲିଗରେ ହରିୟାଣା ହାମର୍ସ ତରଫରୁ ଖେଳି ସେ ଅପରାଜିତ ରହିଥିଲେ ଓ ନିଜ ଦଳକୁ ଜିତାଇବାରେ ମୁଖ୍ୟ ଭୂମିକା ନିର୍ବାହ କରିଥିଲେ । ୨୦୧୯ରେ ଏସୀୟ କୁସ୍ତି ଚାମ୍ପିୟନସିପରେ ବ୍ରୋଞ୍ଜପଦକ ମ୍ୟାଚରେ ପରାଜୟ ବରଣ କରିବାରୁ ତାଙ୍କର ବିଶ୍ୱ ରାଙ୍କ ୧୯ ରହିଥିଲା । ୨୦୧୯ ବିଶ୍ୱ କୁସ୍ତି ଚାମ୍ପିୟନସିପରେ ସେ ବ୍ରୋଞ୍ଜପଦକ ହାସଲ କରିଥିଲେ ଓ ୨୦୨୦ ଟୋକିଓ ଅଲିମ୍ପିକ ପାଇଁ ଯୋଗ୍ୟତା ଅର୍ଜନ କରିଥିଲେ । ୨୦୧୯ରେ ତାଙ୍କ ପ୍ରଦର୍ଶନ ଦେଖି, ତାଙ୍କୁ ଭାରତ ସରକାରଙ୍କ ଯୁବବ୍ୟାପାର ମନ୍ତ୍ରଣାଳୟର ଟ୍ରାଗେଟ ଅଲିମ୍ପିକ ପୋଡିୟମ ସ୍କିମ (ଟପ୍ସ)ରେ ଅନ୍ତର୍ଭୁକ୍ତ କରାଯାଇଥିଲା  । ୨୦୨୦ ଏସୀୟ କୁସ୍ତି ଚାମ୍ପିୟନସିପରେ (ଦିଲ୍ଲୀ) ଓ ୨୦୨୧ ଏସୀୟ କୁସ୍ତି ଚାମ୍ପିୟନସିପରେ (ଅଲମାତି, କାଜାକିସ୍ଥାନରେ) ସେ ସ୍ୱର୍ଣ୍ଣପଦକ ଜିତିଥିଲେ  । ୨୦୨୦ ଟୋକିଓ ଅଲିମ୍ପିକରେ ସେ ୫୭କିଗ୍ରା ବିଭାଗରେ ପ୍ରତିଦ୍ୱନ୍ଦିତା କରି ନିଜର ଶ୍ରେଷ୍ଠ ଖେଳ ପ୍ରଦର୍ଶନ କରିଥିଲେ । ପ୍ରଥମ ୨ ରାଉଣ୍ଡ ଜିତିବା ପରେ, ସେ ସେମିଫାଇନାଲରେ କାଜାକିସ୍ଥାନର ପହିଲିମାନ ନୂରିସ୍ଲାମ ସାନାୟେଭଙ୍କ ସହିତ ଲଢ଼ିଥିଲେ । ନୂରିସ୍ଲାମ ଡାହିୟାଙ୍କ ହାତକୁ କାମୁଡ଼ି ଦେଇଥିବା ସତ୍ତ୍ୱେ ଡାହିୟା ଜିତିକରି ଫାଇନାଲକୁ ପ୍ରବେଶ କରିଥିଲେ । ଫାଇନାଲରେ ସେ ଋଷି ପହିଲିମାନ ଜୌର ଉଗୁଏଭଙ୍କଠାରୁ ୪-୭ ସ୍କୋରରେ ପରାଜିତ ହୋଇ ରୌପପଦକ ହାସଲ କରିଥିଲେ । ସୁଶୀଲ କୁମାରଙ୍କ ପରେ ଅଲିମ୍ପିକ କୁସ୍ତିରେ ରୌପ୍ୟ ପଦକ ହାସଲ କରିବାରେ ସେ ଦ୍ୱିତୀୟ ଭାରତୀୟ ।
ଲାଖେରି ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ବୁନ୍ଦି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲାଖେରି ୨୫.୬୭୨୪ ଉତ୍ତର ଅକ୍ଷାଂଶ ଓ ୭୬.୧୭୬୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲାଖେରି ସହରର ମୋଟ ଜନସଂଖ୍ୟା ୨୬୯୧୦ ଅଟେ । ସେଥି ମଧ୍ୟରୁ ୫୧.୯୦% ଜଣ ପରୁଷ ହୋଇଥିବା ବେଳେ ୪୮.୧୦% ଜଣ ନାରୀ ଅଟନ୍ତି । ଲାଖେରିର ସାକ୍ଷରତା ହାର ୬୩.୮୩% ଅଟେ । ଏହା ଜାତୀୟ ହାରଠାରୁ ୧.୦୧% ପ୍ରତିଶତ କମ ଅଟେ । ସେଥିରୁ ୩୯.୯୫% ପ୍ରତିଶତ ପୁରୁଷ ଓ ୨୩.୮୮% ନାରୀ ଅଟନ୍ତି । ୧୪.୩୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଲାଖେରିର ସରକାରୀ ଭାଷା ଅଟେ ।
ମନମୋହନ ଟୁଡୁ  (୧୪ ଜାନୁଆରୀ ୧୯୧୮ - ୯ ଜାନୁଆରୀ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ମନମୋହନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଜନ କଂଗ୍ରେସ କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଚାରିଥର ବିଧାୟକ ଭାବରେ ଏବଂ ଭାରତୀୟ ସଂସଦର ତଳ ସଦନ ଲୋକ ସଭାରେ ଦୁଇଥର ସାଂସଦ ଭାବରେ କାର୍ଯ୍ୟ କରିଥିଲେ । ୧୯୫୭, ୧୯୬୧, ୧୯୬୭ ଓ ୧୯୭୧ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଉଦଳା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ, ୪ର୍ଥ, ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ୧୯୭୧ ଓ ୧୯୮୦ ମସିହାରେ ମୟୂଭଞ୍ଜ ଲୋକ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓ ୭ମ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ମନମୋହନ ଟୁଡୁ ୧୯୧୮ ମସିହାର ଜାନୁଆରୀ ମାସ ୧୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଫୁଦାମ ମାଝୀ । ତାଙ୍କ ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ । ତାଙ୍କ ପତ୍ନୀଙ୍କ ନାମ ସୀତା ଦେବୀ । ରାଜନୈତିକ ଜୀବନ ମନମୋହନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ ଜନ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଏବଂ ଲୋକ ସଭାରେ ଜଣେ ସାଂସଦ ଭାବରେ କାର୍ଯ୍ୟ କରିଥିଲେ । ମୃତ୍ୟୁ ମନମୋହନ ଟୁଡୁ ୨୦୦୭ ମସିହାର ଜାନୁଆରୀ ମାସ ୯ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୮ ବର୍ଷ ବୟସ ହୋଇଥିଲା ।
ଜାପାନିଜ ଏନସେଫାଲାଇଟିସ ଟିକା ଏକ ଟିକା ଯାହା ଜାପାନିଜ ଏନସେଫାଲାଇଟିସ ରୋଗରୁ ସୁରକ୍ଷା ପ୍ରଦାନ କରେ ।ଏହି ଟିକା ୯୦%ରୁ ଅଧିକ କାର୍ଯ୍ୟକାରୀ ହୁଏ । ଏହାର ପ୍ରଭାବ ସମୟକ୍ରମେ କମିଯାଏ ଓ ଏହି ସୀମା ନିର୍ଦ୍ଧାରିତ ହୋଇପାରି ନାହିଁ । ଏହା ଇଞ୍ଜେକସନ୍ ଆକାରରେ ଚର୍ମ ତଳେ ବା ମାଂସପେଶୀରେ ଦିଆଯାଏ । ଜାପାନୀ ଏନ‌କେଫାଲାଇଟିସ୍ ରୋଗ ସମସ୍ୟା ପ୍ରବଣ ଇଲାକାରେ ଏହା ରୁଟିନ ଟିକା ହିସାବରେ ଦିଆଯାଏ । ଟିକା ସଂସ୍କରଣ ଅନୁସାରେ ଗୋଟିଏ ବା ଦୁଇଟି ଟିକା ଡୋଜ ଦିଆଯାଏ । ଅଧିକ ଡୋଜ ସାଧାରଣତଃ ଆବଶ୍ୟକ ହୁଏ ନାହିଁ । ଏଚଆଇଭି/ଏଡସ ରୋଗୀ ଓ ଗର୍ଭିଣୀମାନଙ୍କୁ ନିଷ୍କ୍ରିୟ ଟିକା ଦିଆଯାଏ । ଏହି ରୋଗ ହେଉଥିବା ଇଲାକାକୁ ଭ୍ରମଣ କରିବାକୁ ଯାଉଥିବା ପର୍ଯ୍ୟଟକମାନଙ୍କୁ ଟିକା ନେବାକୁ ଉପଦେଶ ଦିଆଯାଏ । ଏହି ଟିକା ଆପାତ‌ତଃ ନିରାପଦ । ଇଞ୍ଜେକସନ ଦିଆଯାଇଥିବା ସ୍ଥାନରେ କଷ୍ଟ ଓ ଲାଲ ଦେଖାଯାଇପାରେ । ୨୦୧୫ ସୁଦ୍ଧା ୧୫ ପ୍ରକାର ଟିକା ମିଳୁଛି । କେତେକ ଟିକା ରିକମ୍ବିନାଣ୍ଟ ଡିଏନଏ ଟେକ୍‌ନିକ୍‌ରେ, କେତେକ ଦୁର୍ବଳ ଭୁତାଣୁ ଓ ଅନ୍ୟ କେତେକ ନିଷ୍କ୍ରିୟ ଭୁତାଣୁ ସାହାଯ୍ୟରେ ପ୍ରସ୍ତୁତ କରାଯାଉଛି । ସନ ୧୯୩୦ରେ ପ୍ରଥମେ ଜାପାନୀ ଜାପାନିଜ ଏନସେଫାଲାଇଟିସ ଟିକା ଉପଲବ୍‌ଧ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଆମେରିକାରେ ଗୋଟିଏ ଟିକା କୋର୍ସର ମୂଲ୍ୟ ୧୦୦ରୁ ୨୦୦ ଡଲାର ।
ଡେସିଟାବାଇନ, ଡାକୋଜିନ ଏକ ବେପାର ନାମ, ହେଉଛି ଏକ ଔଷଧ ଯାହା ମାୟେଲୋଡିସପ୍ଲାଷ୍ଟିକ୍ ସିଣ୍ଡ୍ରୋମ ଏବଂ ଆକ୍ୟୁଟ ମାୟେଲଏଡ ଲିଉକେମିଆ   ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ବୟସ୍କ ବ୍ୟକ୍ତିଙ୍କର ଆକ୍ୟୁଟ ମାୟେଲଏଡ ଲିଉକେମିଆ ଥିଲେ ଏହା ବ୍ୟବହୃତ ହୁଏ ଯେଉଁମାନେ ସାଧାରଣ କେମୋଥେରାପି ପାଇଁ ଯୋଗ୍ୟ ନୁହଁନ୍ତି । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ସ୍ୱଳ୍ପ ଲୋହିତ ରକ୍ତ କଣିକା ଏବଂ କମ୍ ପ୍ଲାଟେଲେଟ ହୋଇପାରେ । ଅନ୍ୟ ଏକ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ପାରିମିଡାଇନ ଆନାଲଗ ଯାହା ଡିଏନଏ ମିଥାଇଲଟ୍ରାନ୍ସଫରେଜକୁ ଅବରୋଧ କରି କାର୍ଯ୍ୟକ୍ଷମ ହୁଏ । ୨୦୦୬ ମସିହାରେ ଆମେରିକାରେ ଏବଂ ୨୦୧୨ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡେସିଟାବାଇନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ୫୦ମିଗ୍ରାର ମୂଲ୍ୟ ୯୭୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୧୪ ଡଲାର ।
ଗୌଣି ବା ଗଉଣି ଶସ୍ୟାଦିର ପରିମାଣ ମାପିବା ନିମନ୍ତେ ବ୍ୟବହାର କରାଯାଇଥାଏ । ଏହା ବେତ ବା ପିତଳରେ ତିଆରି କରାଯାଇଥାଏ । ପ୍ରକାର ଭେଦ ଅଞ୍ଚଳ ଭେଦରେ ଗଉଣିର ପରିମାଣ ଅଲଗା ଅଲଗା ହୋଇଥାଏ । ଯଥା: କଟକ: ୨-୮ ସେର; ଏଥିରେ ସାଙ୍କେତିକ ଚିହ୍ନ ଗୌ; ସାତ ଗଉଣି ଲେଖିବାକୁ ହେଲେ ଗୌ ୭ ଲେଖାଯାଏ । ୨୦ ଗଉଣି ୧ ପଉଟି ୪୦ ଗଉଣି ୧ ଡୋଲି ୮୦ ଗଉଣି ୧ ଭରଣ ଗଉଣିର ୧୨ ଭାଗ ପରିମିତ ପାତ୍ରକୁ ସେର ବା କଥା ବା ପାହିଲି ବୋଲାଯାଏ । ଗଞ୍ଜାମ: ୧ଗଉଣି ୪ଅଡା ୧ଅଡା ୨ବୋଡା ୧ବୋଡା ୨ ସୋଲା ୧ସୋଲା ୨ଅଧା ୧ଅଧା ୨ପାଇକା ୧ପାଇକା ୨ଗିଧା ଆଞ୍ଚଳିକ ବ୍ୟବହାର ଗଞ୍ଜାମ ଅଞ୍ଚଳରେ ଭୂମିର ପରିମାଣ ବିଶେଷରେ ଏହା ବ୍ୟବହାର କରାଯାଇଥାଏ ।
ଚାପଗ୍ରସ୍ତ ମୁଣ୍ଡବିନ୍ଧା ବା ଟେନସନ୍ ମୁଣ୍ଡବିନ୍ଧା ବା ଷ୍ଟ୍ରେସ୍ ମୁଣ୍ଡବିନ୍ଧା ଏକ ସାଧାରଣ ପୁନଃ‌ପୌନିକ ମୁଣ୍ଡବିନ୍ଧା  ଯନ୍ତ୍ରଣା ପ୍ରାୟତଃ ମୁଣ୍ଡର ଉଭୟ ପାର୍ଶ୍ୱରେ ଘଟିଥାଏ ଏବଂ ମୃଦୁ ତୀବ୍ର ମୁଣ୍ଡବିନ୍ଧା ହୋଇପାରେ । ସାଧାରଣତଃ ଚାଲିବା ପରି କାର୍ଯ୍ୟକଳାପ ସହିତ ଯନ୍ତ୍ରଣାର ଗମ୍ଭୀରତା ପରିବର୍ତ୍ତନ ହୁଏ ନାହିଁ  ପ୍ରାୟତଃ ସକାଳେ ଅଳ୍ପ ଯନ୍ତ୍ରଣା ଏବଂ ରାତିରେ ଅଧିକ ଯନ୍ତ୍ରଣା ହୋଇଥାଏ  ଯନ୍ତ୍ରଣା ସ‌ହିତ ବେକ କିମ୍ବା କାନ୍ଧରେ କଠିନତା ଥାଇପାରେ  ସେଗୁଡିକ ୩୦ ମିନିଟରୁ ୭ ଦିନ ପର୍ଯ୍ୟନ୍ତ ରହିପାରେ  ଏହାର କାରଣ ଅସ୍ପଷ୍ଟ ଯଦିଓ ପରିବେଶ, ଜେନେଟିକ୍ ଏବଂ ପୋଷଣ ଜନିତ କାରଣଗୁଡିକ ଥାଇପାରେ  ମାନସିକ ଚାପ ଏବଂ ଅଙ୍ଗ ବିନ୍ୟାସ ସମ୍ବନ୍ଧୀୟ କାରଣ ଥାଇପାରେ  ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ଲକ୍ଷଣଗୁଡିକର ବର୍ଣ୍ଣନା ଉପରେ ଆଧାରିତ କରି ରୋଗ ନିର୍ଣ୍ଣୟ କରାଯାଏ । ଏହି ରୋଗ ନିର୍ଣ୍ଣୟ ପାଇଁ ଅତି କମରେ ୧୦ ଥର ଏପରି ଘଟିବା ଆବଶ୍ୟକ ହୁଏ  ଯନ୍ତ୍ରଣା ଉପଶମ ନିମନ୍ତେ ଷଧ, ବିଶେଷ ଭାବରେ ଏନଏସଏଆଇଡି ଔଷଧ ଯେପରିକି ଆଇବୁପ୍ରୋଫେନ୍ ସହିତ ପାରାସିଟାମୋଲ  (ଏସିଟାମିନୋଫାଇନ୍) ଦିଆଯାଏ ଓ ଟେନ୍ସନ୍ ମୁଣ୍ଡବିନ୍ଧାର ଚିକିତ୍ସା ପାଇଁ ଏହା ଅତି ପ୍ରଭାବଶାଳୀ ହୁଏ  ଅଧିକ ଯନ୍ତ୍ରଣା ଯୋଗୁ ବାରମ୍ବାର ଏହି ଔଷଧ ଦେଲେ ଅତି ପ୍ରୟୋଗ ମୁଣ୍ଡବ୍ୟଥା ହୋଇପାରେ  ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ ଯେପରିକି ଆମିଟ୍ରିପ୍ଟିଲିନ ଦେଲେ ପ୍ରତିଷେଧ ନିମନ୍ତେ ପ୍ରାୟ ୪ ସପ୍ତାହ ଉପଯୋଗୀ ମନେହୁଏ  ଶାରୀରିକ ଚିକିତ୍ସା ଏବଂ କଗନିଟିଭ-ବିହେଭିଅରାଲ ଥେରାପି ମଧ୍ୟ ଉପଯୋଗୀ ହୋଇପାରେ  ଏସଏସଆରଆଇ/ , ଏବଂ ମାଂସପେଶୀ ଆରାମଦାୟକ ଔଷଧ ବ୍ୟବ‌ହାର କଲେ କିଛି ଉତ୍ତମ ଫଳ ମିଳେନାହିଁ  ବର୍ଷକୁ ପ୍ରାୟ ୨୦% ଲୋକ ଏହି ରୋଗ‌ଗ୍ରସ୍ତ ହୁଅନ୍ତି ଏବଂ ପ୍ରାୟ ୮୦% ସେମାନଙ୍କ ଜୀବନର ଯେ କୌଣସି ସମୟରେ ପ୍ରଭାବିତ ହୁଅନ୍ତି  ୨୦୧୬ ସୁଦ୍ଧା ଟେନସନ୍ ମୁଣ୍ଡବିନ୍ଧାରେ ପ୍ରାୟ ୧.୮୯ ବିଲିୟନ ଲୋକ ପ୍ରଭାବିତ ହୋଇଥିଲେ ଏବଂ ପୁରୁଷଙ୍କ ଅପେକ୍ଷା ମହିଳାମାନଙ୍କଠାରେ ଏହା ଅଧିକ ଦେଖାଯାଏ  ଯଥାକ୍ରମେ ୨୩%ରୁ ୧୮% ।
ବଲବୀର ପୁଞ୍ଜ  (ଜନ୍ମ: ୨ ଅକ୍ଟୋବର ୧୯୪୯) ଜଣେ ଭାରତୀୟ ପତ୍ରକାର ଏବଂ ସ୍ତମ୍ଭକାର  । ସେ ଜଣେ ରାଜନେତା ଭାବରେ ମଧ୍ୟ ଭାରତୀୟ ଜନତା ପାର୍ଟି ସହ ଯୋଡ଼ି ହୋଇଛନ୍ତି । ୦୩ ଅପ୍ରେଲ ୨୦୦୮ରେ ତାଙ୍କୁ ଭାରତର ସଂସଦର ଉପର ସଦନ ରାଜ୍ୟ ସଭାକୁ ଓଡ଼ିଶାରର ପ୍ରତିନିଧି ଭାବରେ ପଠାଯାଇଥିଲା ଏବଂ ସେ ୦୨ ଅପ୍ରେଲ ୨୦୧୪ ପର୍ଯ୍ୟନ୍ତ ତାଙ୍କର କାର୍ଯ୍ୟକାଳ ଶେଷ ହେବା ପର୍ଯ୍ୟନ୍ତ ୬ବର୍ଷ ଧରି ସେଠାରେ କାର୍ଯ୍ୟ କରିଥିଲେ । ୩୧ ମାର୍ଚ୍ଚ ୨୦୧୩ରେ ବଲବୀରଙ୍କୁ ଭାରତୀୟ ଜନତା ପାର୍ଟିର ଉପ-ଅଧକ୍ଷ ଭାବରେ ଦାୟିତ୍ୱ ଦିଆଯାଇଥିଲା । ପ୍ରାରମ୍ଭିକ ଜୀବନ ଏବଂ ସାମ୍ବାଦିକତା ବଲବୀର ପୁଞ୍ଜ ୨ ଅକ୍ଟୋବର ୧୯୪୯ରେ ଭାରତରେ ଥିବା ପଞ୍ଜାବର ଗୁରୁଦାସପୁର ଜିଲ୍ଲା ଅନ୍ତର୍ଗତ ଲାଲୋୱାଲା ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ୧୯୭୧ ମସିହାରେ ସାମ୍ବାଦିକତା ଆରମ୍ଭ କରିଥିଲେ । ପ୍ରଥମେ ସେ ମଦର୍‌ଲ୍ୟାଣ୍ଡ ପବ୍ଲିକେସନ୍ ପାଇଁ ସାମ୍ବାଦିକତା ଆରମ୍ଭ କରିଥିଲେ । ଏହାପରେ ସେ ଫାଇନାନ୍ସିଆଲ ଏକ୍‌ପ୍ରେସ ପାଇଁ ୧୯୭୪ରୁ ୧୯୯୬ ଯାଏଁ କାର୍ଯ୍ୟ କରିଥିଲେ । ସେ ଆର୍.ଏସ୍.ଏସ୍‌ର ଜଣେ ସହଯୋଗୀ ଭାବରେ କାର୍ଯ୍ୟ କରୁଥିଲେ । ସେ ମୁଖ୍ୟତଃ ଭାରତୀୟ ଅର୍ଥନୀତି ଉପରେ ସ୍ତମ୍ଭ ରଚନା କରନ୍ତି ଏବଂ ଏହି ଉପରେ ଦୂରଦର୍ଶନରେ ପ୍ରସାରିତ ବିଭିନ୍ନ ତର୍କରେ ମଧ୍ୟ ଅଂଶଗ୍ରହଣ କରିଥାନ୍ତି । ଏବେକାର କାମ ସେ ଦୈନିକ ପ୍ରକାଶିତ ସମ୍ବାଦପତ୍ର ଡେଲି ପଞ୍ଜାବ କେଶରୀ ଏବଂ ଭାରତୀୟ ସାପ୍ତାହିକ ପତ୍ରିକା ଆଉଟ୍‌ଲୁକ୍ ପାଇଁ ସ୍ତମ୍ଭ ରଚନା କରୁଛନ୍ତି । ପରବର୍ତ୍ତୀ ସମୟରେ ସେ ଆଉଟ୍‌ଲୁକ୍ ପାଇଁ ଲେଖିବା କମ କରିଦେଇଥିଲେ ଏବଂ ବର୍ତ୍ତମାନ ଦୈନିକ ଖବରକାଗଜ ଦ ପିଓନୀର୍ ପାଇଁ ସ୍ତମ୍ଭ ଲେଖୁଛନ୍ତି ।
ଶରତ ଚନ୍ଦ୍ର ପାଇକରାୟ  (୬ ମଇ ୧୯୫୫ - ୧୦ ଅପ୍ରେଲ ୨୦୧୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ଦଳ ଓ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଶରତ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୯୦ ଓ ୨୦୦୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜଟଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁଶାନ୍ତ କୁମାର ରାଉତ ୧୯୫୫ ମସିହାର ମଇ ମାସ ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଉରୀ ବନ୍ଧୁ ପାଇକରାୟ ଏବଂ ପତ୍ନୀଙ୍କ ନାମ କାଜଲ ପାଇକରାୟ । ସୁଶାନ୍ତଙ୍କ ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକୋତ୍ତର ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ଶରତ ଓଡ଼ିଶା ରାଜନୀତିରେ ଜନତା ଦଳ ଓ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ଶରତ ଚନ୍ଦ୍ର ପାଇକରାୟ ୨୦୧୫ ମସିହାର ଅପ୍ରେଲ ମାସ ୧୦ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୫୯ ବର୍ଷ ବୟସ ହୋଇଥିଲା ।
କ୍ଲୋବେଟାସୋଲ ପ୍ରୋପିଓନେଟ ହେଉଛି ଏକ କର୍ଟିକୋଷ୍ଟିରଏଡ ଯାହା ଏକଜେମା, କଣ୍ଟାକ୍ଟ ଡର୍ମାଟାଇଟିସ, ସେବୋରିକ୍ ଡର୍ମାଟାଇଟିସ୍ ଏବଂ ସୋରିୟାସିସ୍ ଭଳି ଚର୍ମ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଚର୍ମରେ କ୍ରିମ୍, ମଲମ କିମ୍ବା ସାମ୍ପୁ ଭାବରେ ପ୍ରୟୋଗ କରାଯାଏ । ବ୍ୟବହାର ସ୍ୱଳ୍ପ ମିଆଦି ହେବା ଉଚିତ ଏବଂ କେବଳ ଯଦି ଅନ୍ୟ ଦୁର୍ବଳ କର୍ଟିକୋଷ୍ଟେରଏଡ ପ୍ରଭାବଶାଳୀ ହୋଇନାଥାଏ । ରୋଜେସିଆ କିମ୍ବା ପେରିଓରାଲ୍ ଡର୍ମାଟାଇଟିସରେ ବ୍ୟବହାର ସୁପାରିଶ କରାଯାଏ ନାହିଁ। ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚର୍ମର ଉତ୍ତେଜନା, ଶୁଷ୍କ ଚର୍ମ, ଲାଲ ରଙ୍ଗ, ପିମ୍ପଲ୍ ଏବଂ ଟେଲାଞ୍ଜିଏକ୍ଟାସିଆ ଅନ୍ତର୍ଭୁକ୍ତ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆଡ୍ରେନାଲ୍ ଦମନ, ଆଲର୍ଜି ପ୍ରତିକ୍ରିୟା, ସେଲୁଲାଇଟିସ ଏବଂ କୁସିଙ୍ଗ ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ବ୍ୟବହାର ଏବଂ ସ୍ତନ୍ୟପାନ କରାଇବା ଅସ୍ପଷ୍ଟ ସୁରକ୍ଷା ଅଟେ । ଷ୍ଟିରଏଡ ରିସେପ୍ଟରଗୁଡ଼ିକୁ ସକ୍ରିୟ କରି କ୍ଲୋବେଟାସୋଲ କାମ କରେ ବୋଲି ବିଶ୍ୱାସ କରାଯାଏ । ଏହା ହେଉଛି ଏକ ଆମେରିକୀୟ ଶ୍ରେଣୀ ୧  (ୟୁରୋପ: ଚତୁର୍ଥ ଶ୍ରେଣୀ) କର୍ଟିକୋଷ୍ଟିରଏଡ୍, ଏହା ଏକ ଶକ୍ତିଶାଳୀ ଉପଲବ୍ଧ ଔଷଧ  । ୧୯୬୮ ମସିହାରେ କ୍ଲୋବେଟାସୋଲ ପ୍ରୋପିଓନେଟ ପେଟେଣ୍ଟ ହୋଇଥିଲା ଏବଂ ୧୯୭୮ରେ ଚିକିତ୍ସା ବ୍ୟବହାରରେ ଆସିଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ମୂଲ୍ୟ ୭.୯୦ ପାଉଣ୍ଡ ଅଟେ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୬୬ ଡଲାର ଅଟେ। ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୨୦୯ତମ ସାଧାରଣତ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।
ଭାରତୀୟ ରାଜ୍ୟ ମହାରାଷ୍ଟ୍ରର ଦକ୍ଷିଣ ମରାଠାବାଡା ଜିଲ୍ଲା , ଉତ୍ତର ଆନ୍ଧ୍ର , ଉତ୍ତର କର୍ନାଟକ ଜିଲ୍ଲା , ମଧ୍ୟ ପ୍ରଦେଶ ଅଞ୍ଚଳରେ ବାଲାଘାଟ ଓ ମହାଦେଓ ପର୍ବତମାଳ ପରିବ୍ୟାପ୍ତ । ମହାଦେଓ ପର୍ବତ ମାଳ ସାତପୁର ପର୍ବତମାଳର ଏକ ଅଂଶ ଓ ମଧ୍ୟ ପ୍ରଦେଶରେ ଅବସ୍ଥିତ। ଏହା ସାତପୁର ରେଞ୍ଜର କେନ୍ଦ୍ରାଞ୍ଚଳ । ବେତୁଲ , ଛିଣ୍ଡାବାଦ ଓ ସେୟନି ଜିଲ୍ଲା ଦେଇ ଏହି ପର୍ବତ ଶ୍ରେଣୀ ନର୍ମଦା ବେସିନ ଅଞ୍ଚଳକୁ ୱାଇନ ଗଙ୍ଗା ଓ ୱାର୍ଦ୍ଧା ନଦୀର ବେସିନ ଅଞ୍ଚଳଠାରୁ ଭିନ୍ନ କରିଥାଏ । ଏହି ପର୍ବତ ସାଧାରଣତଃ ଆର୍ଦ୍ର ଜଙ୍ଗଲ ଭୂମିରେ ପୂର୍ଣ । ମହାଦେଓ ମନ୍ଦିର ନର୍ମଦା ନଦୀ ନିକଟରେ ଭଗବାନ ଶିବଙ୍କ ଏକ ମନ୍ଦିରରହିଛି । ପୁରାଣରେ ବର୍ଣିତ ରହିଛି ଯେ ନର୍ମଦା ନଦୀ ଶିବଙ୍କ କନ୍ୟା ଥିଲେ । ଆଧାର : ,.  (1911).  " "  .  (11 .). { }:
ଶୀତଲ ପାତ୍ର ଜଣେ ଓଡ଼ିଆ ଅଭିନେତ୍ରୀ ଏବଂ ଦୂରଦର୍ଶନ ଉପସ୍ଥାପିକା । ସେ ଓଡ଼ିଆ ଚଳଚ୍ଚିତ୍ର ଯିଏ ଯାହା କହୁ ମୋର ଢୋରୁ ତାଙ୍କର ଅଭିନୟ ଆରମ୍ଭ କରିଥିଲେ । ଶୀତଲ ଓଡ଼ିଶୀ ନୃତ୍ୟର ପ୍ରଶିକ୍ଷଣ ନେଇଛନ୍ତି । ପ୍ରାରମ୍ଭିକ ଜୀବନ ଅଭିନୟ ଜୀବନ ଶୀତଲ ପିଲାଦିନରୁ ଓଡ଼ିଶୀ ନୃତ୍ୟରେ ପ୍ରଶିକ୍ଷଣ ନେଇଥିଲେ । ସେ ଅନେକ ମଞ୍ଚରେ ମଧ୍ୟ ନୃତ୍ୟ ପରିବେଶଣ କରିଥିଲେ । ତରଙ୍ଗ ଟିଭିରେ ପ୍ରସାରିତ ହେଉଥିବା ଆଧ୍ୟାତ୍ମିକ ଧାରାବାହିକ ଶ୍ରୀ ଜଗନ୍ନାଥର ନିର୍ଦ୍ଦେଶକ ହର ପଟ୍ଟନାୟକ ଶୀତଲଙ୍କୁ ଜଣେ ନର୍ତ୍ତକୀ କେତକି ଭୂମିକାରେ ଅଭିନୟ କରିବାର ସୁଯୋଗ ଦେଇଥିଲେ । ଧାରାବାହିକର କାହାଣୀ ଅନୁସାରେ ଜୟଦେବ ପୁରୀକୁ ଆସି ଅବସ୍ଥାନ କରିବା ବେଳେ କେତେକି ତାଙ୍କ ପାଇଁ ଅବଢ଼ା ପଠାଉଥିଲେ । ସେହି ଭୂମିକାରେ ଶୀତଲଙ୍କର ଅଭିନୟକୁ ଦର୍ଶକ ପସନ୍ଦ କରିଥିଲେ । ଏହାପରେ ୨୦୧୫ ନବ ବର୍ଷ ସମୟରେ ମୁକ୍ତିଲାଭ କରିଥିବା ଚଳଚ୍ଚିତ୍ର ଯିଏ ଯାହା କହୁ ମୋର ଢୋ ଚଳଚ୍ଚିତ୍ରରେ ଅଭିନୟ କରିବା ପାଇଁ ମୀନକେତନ ଶୀତଲଙ୍କୁ ପ୍ରସ୍ତାବ ଦେଇଥିଲେ । ଏହି ଚଳଚ୍ଚିତ୍ରରେ ଶୀତଲଙ୍କ ସ‌ହ ନାୟକ ବାବୁଶାନ୍ ଏବଂ ମୀନକେତନ ମଧ୍ୟ ଅଭିନୟ କରିଥିଲେ । ୧୮ ଅକ୍ଟୋବର ୨୦୧୫ରେ ଦୁର୍ଗାପୂଜା ସମୟରେ ବାବୁଶାନଙ୍କ ସ‌ହ ମୁକ୍ତିଲାଭ କରିଥିଲା ଭଲପାଏ ତତେ ୧୦୦ରୁ ୧୦୦ । ୨୦୧୬ ନବ ବର୍ଷରେ ପୁଣିଥରେ ବାବୁଶାନ ଏବଂ ରିୟାଙ୍କ ସ‌ହ ଶୀତଲଙ୍କର ଅନ୍ୟ ଏକ ଚଳଚ୍ଚିତ୍ର ମୁକ୍ତିଲାଭ କରିଥିଲା ତୁ ଯେ ସେଇ । ୨୦୧୬ ଦୁର୍ଗାପୂଜା ସମୟ ମୁକ୍ତିଲାଭ କରିଥିଲା ତୋର ଦିନେକୁ ମୋର ଦିନେ । ଏହି ଚଳଚ୍ଚିତ୍ରରେ ଶୀଲଙ୍କ ସ‌ହ ଅମ୍ଳାନ, ରିୟା ଏବଂ ଅରିନ୍ଦମ ଅଭିନୟ କରିଥିଲେ । ୨୦୧୭ ନବ ବର୍ଷ ସମୟରେ ମୁକ୍ତିଲାଭ କରିଥିଲା ଦିଲ୍ ଦିୱାନା ହେଇଗଲା ।
ଗ୍ରେଗୋରୀ ପାଞ୍ଜି ଅନୁସାରେ ୧ ଜାନୁଆରୀ ବର୍ଷର ପ୍ରଥମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୬୪ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୬୫ ଦିନ   ।
ସ୍ଟେଫାନି ଜୋଆନୀ ଆଞ୍ଜେଲିନା ଜର୍ମାନୋଟ୍ଟା  (ଜନ୍ମ: ୨୮ ମାର୍ଚ୍ଚ ୧୯୮୬), ଯିଏକି ଲେଡି ଗାଗା ଭାବରେ ପରିଚିତା ଜଣେ କଣ୍ଠଶିଳ୍ପୀ, ଗୀତିକା, ଅଭିନେତ୍ରୀ ଏବଂ ପ୍ରଯୋଜିକା  । ସେ ତାଙ୍କର ଅପରିବର୍ତ୍ତିନ ଏବଂ ଉତ୍ତେଜକ କାମ ପାଇଁ ଅଧିକ ପରିଚିତା । ଗାଗା ତାଙ୍କର ଗାୟିକି ଜୀବନ ତାଙ୍କର ସ୍କୁଲ ବ୍ୟାଣ୍ଡ୍ ଏବଂ ବିଭିନ୍ନ ଖୋଲା ରଙ୍ଗମଞ୍ଚ ଜରିଆରେ ଆରମ୍ଭ କରିଥିଲେ । ସେ ଜଣେ ପେସାଦାର ଗାୟକ ହେବା ଆଗରୁ ନିୟୁର୍କ ବିଶ୍ୱବିଦ୍ୟାଳୟ ଅଧିନରେ ଥିବା ତିସ୍ଚ ସ୍କୁଲ ଅଫ୍ ଆର୍ଟସ୍‌ରେ ପଢ଼ୁଥିଲେ । ଡେଫ୍ ଜାମ୍ ରେକର୍ଡ଼ିଂସ୍ ତାଙ୍କର ଚୁକ୍ତିନାମ ରଦ୍ଧ କରିଦେବା ପରେ ଗାଗା ଜଣେ ଗୀତିକାର ଭାବରେ ସୋନୀ/ଏଟିଭି ମ୍ୟୁଜିକ୍ ପାଇଁ ଗୀତ ଲେଖିବା ଆରମ୍ଭ କରିଥିଲେ । ୨୦୦୭ରେ ସେ ଆକୋନଙ୍କ ସ‌ହ ମିଶି ଇଣ୍ଟରସ୍କୋପ୍ ରେକର୍ଡ଼ସ୍ ଏବଂ କୋନ୍‌ଲାଇଭ୍ ଡିଷ୍ଟ୍ରିବ୍ୟୁସନ୍ ପାଇଁ ଗୀତ ଗାଇବା ଆରମ୍ଭ କରିଥିଲେ । ସେ ସେହିବର୍ଷ ତାଙ୍କର ପ୍ରଥମ ଆଲବମ୍ କରିଥିଲେ । ତାଙ୍କର ପ୍ରଥମ ଆଲବମ୍‌ରେ ଡ୍ୟାନ୍ସ-ପ‌ପ୍ ଏବଂ ଏଲେକ୍ଟ୍ରୋପ‌ପ୍ ରହିଥିଲେ । ଏହାପରେ ତାଙ୍କର ଅନେକ ଆଲବମ୍ ସଫଳ ବ୍ୟବସାୟ କରିଥିଲା । ଗାଗାଙ୍କର ୨ୟ ବଡ଼ ଆଲବମ୍ ବର୍ଣ୍ ଦିସ୍ ୱେ ୨୦୧୧ରେ ଇଲେକ୍ଟ୍ରୋନିକ୍ ରକ୍ ଏବଂ ଟେକ୍ନୋ ତରିକାରେ ପ୍ରସ୍ତୁତ କରାଯାଇଥିଲା । ପ୍ରଥମ ସପ୍ତାହରେ ହିଁ ଏହି ଅଲବମ୍‌ଟି ୧୦ ଲକ୍ଷରୁ ଅଧିକ ଲୋକ କିଣିଥିଲେ । ଏହି ଆଲବ‌ମ୍‌ର ଶୀର୍ଷକ ଗୀତଟି ଆଇଟ୍ୟୁନ୍ ଷ୍ଟୋରରୁ ଗୋଟିଏ ସପ୍ତାହରୁ କମ୍ ସମୟରେ ୧୦ ଲକ୍ଷରୁ ଅଧିକଥର ଡାଉନ୍‌ଲୋଡ୍ ହୋଇଥିଲା । ଏହାପରେ ୨୦୧୩ରେ ତାଙ୍କର ୩ୟ ଆଲବମ୍ ଯୁକ୍ତରାଷ୍ଟ୍ର ଆମେରିକାରେ ବ‌ହୁଳ ବ୍ୟବସାୟ କରିବା ସ‌‌ହ ଅନେକ ଲୋକଙ୍କର ମନ‌କୁ ଜିଣିଥିଲା ଓ ଇତିହାସ ରଚନା କରିଥିଲା । ୨୦୧୫ରେ ଗାଗା ଆମେରିକାର ଏକ ଦୂରଦର୍ଶନର ଏକ ଧାରାବାହିକରେ ଅଭିନୟ କରିଥିଲେ । ସେ ୨୦୧୫-୨୦୧୬ରେ ପ୍ରସାରିତ ଆମେରିକୀୟ ଧାରାବାହିକ ଆମେରିକାନ୍ ହରର୍ ଷ୍ଟୋରୀ: ହୋଟେଲ୍‌ରେ ଅଭିନୟ କରିଥିଲେ । ଏହି ଧାରାବାହିକରେ ତାଙ୍କର ଅଭିନୟ ପାଇଁ ଗୋଲ୍ଡେନ୍ ଗ୍ଲୋବ୍ ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ୨୦୧୬ ମସିହାରେ ଗାଗାଙ୍କର ମୁକ୍ତିଲାଭ କରିଥିବା ୫ମ ଆଲବମ୍ ଆମେରିକାର ଜଣେ ମ‌ହିଳାଙ୍କର ୨୦୧୦ ପରେ ଚାରୋଟି ଆଲବମ୍‌ର ରେକର୍ଡ଼ କରିଥିଲା । ୨୦୧୭ ଫେବୃଆରୀରେ ଗାଗା ସୁପର୍ ବଉଲ୍ ଏଲ୍‌.ଆଇ. ହାଫ୍‌ଟାଇମ୍ ସୋରେ ଗୀତ ଗାଇଥିଲେ, ଯେଉଁଠି ତାଙ୍କୁ ଅନେକ ପ୍ରଶଂସା ମିଳିଥିଲା । ୨୦୧୬ ଜାନୁଆରୀ ସୁଦ୍ଧା ଗାଗାଙ୍କର ୨ କୋଟି ୭୦ ଲକ୍ଷରୁ ଅଧିକ ଆଲବମ୍ ବିକ୍ରି ହୋଇଥିଲା ଏବଂ ୧୪ କୋଟି ୬୦ ଲକ୍ଷରୁ ଅଧିକ ସମୁଦାୟ ଗୀତ ବିକ୍ରି ହୋଇଥିଲା । ଏହି ରେକର୍ଡ଼ ସବୁଠାରୁ ଅଧିକ ବିକ୍ରି ହୋଇଥିବା ଗୀତ କଳାକାରଙ୍କ ମଧ୍ୟରେ ଗାଗାଙ୍କୁ ସ୍ଥାନିତ କରିଥିଲା । ଗାଗାଙ୍କୁ ମିଳିଥିବା ପୁରସ୍କାର ଭିତରେ ଅନେକ ବିଶ୍ୱ ରେକର୍ଡ଼, ତିନୋଟି ବ୍ରିଟ୍ ପୁରସ୍କାର, ଛଅଟି ଗ୍ରାମି ପୁରସ୍କାର ଏବଂ ଅନେକ ପୁରସ୍କାର ଉତ୍ସବରେ ପରସ୍କୃତ ହୋଇଛନ୍ତି ଏବଂ ମନୋନୀତ ହୋଇଛନ୍ତି । ବିଲ୍‌ବୋର୍ଡ଼ ପତ୍ରିକା ଗାଗାଙ୍କୁ ଅନେକ ସଫଳପୂର୍ଣ୍ଣ ସ୍ଥାନରେ ସ୍ଥାନିତ କରିବା ସ‌ହ ଶ୍ରେଷ୍ଠ କଳାକାର ଭାବରେ ମଧ୍ୟ ସମ୍ମାନିତ କରିଥିଲା । ୨୦୧୧ରେ ତାଙ୍କୁ ଟାଇମ୍ ପତ୍ରିକା ବିଶ୍ୱର ଶ୍ରେଷ୍ଠ ୨ୟ କଣ୍ଠଶିଳ୍ପୀ ଭାବରେ ଏବଂ ୨୦୧୨ରେ ଭିଏଚ୍‌1 ତାଙ୍କୁ ଶ୍ରେଷ୍ଠ ମ‌ହିଳା କଣ୍ଠଶିଳ୍ପୀ ତାଲିକାରେ ୪ର୍ଥ ସ୍ଥାନରେ ରଖିଥିଲା । ୨୦୧୫ରେ ବିଲ୍‌ବୋର୍ଡ଼ର ସର୍ଭେକ୍ଷଣ ତାଙ୍କୁ ଶ୍ରେଷ୍ଠ ମ‌ହିଳା କଣ୍ଠଶିଳ୍ପୀ ଭାବରେ ସ୍ଥାନିତ କରିଥିଲା । ଗୀତ ବ୍ୟତୀତ ଗାଗା ବିଭିନ୍ନ ପ୍ରକାରର ସାମାଜିକ କାର୍ଯ୍ୟ ସମେତ ବିଭିନ୍ନ ଅଣଲାଭକାରୀ ସଂସ୍ଥା ସ‌ହ ଯୋଡ଼ିହୋଇଛନ୍ତି ଏବଂ ଅଧିକାର ପାଇଁ ସେ ମୁଖ୍ୟତଃ କାର୍ଯ୍ୟ କରିଆସୁଛନ୍ତି ।
ଆଞ୍ଚଲ ଦାସ  (ଜନ୍ମ: ୨ ଫେବୃଆରୀ ୧୯୫୬) ଜଣେ ଓଡ଼ିଆ ରାଜନୀତିଜ୍ଞ  । ଆଞ୍ଚଲ ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ କାର୍ଯ୍ୟ କରିଛନ୍ତି । ୧୯୯୬ ଭାରତୀୟ ସାଧାରଣ ନିର୍ବାଚନରେ ସେ ଯାଜପୁର ଲୋକ ସଭା ନିର୍ବାଚନ ମଣ୍ଡଳୀରୁ ୧୧ଶ ଲୋକ ସଭାକୁ ନିର୍ବାଚିତ ହୋଇଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୧୩ ସେପ୍ଟେମ୍ବର ବର୍ଷର ୨୫୬ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୫୭ତମ  । ବର୍ଷ ଶେଷ ହେବା ପାଇଁ ଆଉ ୧୦୯ ଦିନ ବାକି ଅଛି ।
ଭିମୁନିପାଟନମ୍ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ବିସଖପତ୍ନମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଭିମୁନିପାଟନମ୍ ସହରର ମୋଟ ଜନସଂଖ୍ୟା ୪୪୧୫୬ ଅଟେ । ସେଥି ମଧ୍ୟରୁ ୪୯.୦୫% ଜଣ ପରୁଷ ହୋଇଥିବା ବେଳେ ୫୦.୯୫% ଜଣ ନାରୀ ଅଟନ୍ତି । ଭିମୁନିପାଟନମ୍ର ସାକ୍ଷରତା ହାର ୫୯.୯୯% ଅଟେ । ଏହା ଜାତୀୟ ହାରଠାରୁ ୪.୮୫% ପ୍ରତିଶତ କମ ଅଟେ । ସେଥିରୁ ୩୨.୬୮% ପ୍ରତିଶତ ପୁରୁଷ ଓ ୨୭.୩୧% ନାରୀ ଅଟନ୍ତି । ୧୧.୦୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଭିମୁନିପାଟନମ୍ର ସରକାରୀ ଭାଷା ଅଟେ ।
ସୋରାଫେନିବ, ଏକ ବିକ୍ରୟ ନାମ ନେକ୍ସାଭର, ହେଉଛି ଏକ ଔଷଧ ଯାହା ବୃକ୍‌କୀୟ ଜୀବକୋଷ କର୍କଟ, ହେପାଟୋସେଲ୍ୟୁଲାର କର୍କଟ ଏବଂ କେତେକ ପ୍ରକାରର ଥାଇରଏଡ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଲ ଝାଡ଼ା, ରାସ, କେଶହାନୀ, ସଂକ୍ରମଣ ଏବଂ ଥକାପଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ଘାତ, ଜଠରାନ୍ତ୍ର ଛିଦ୍ର, ଯକୃତ ସମସ୍ୟା, ରକ୍ତସ୍ରାବ ଏବଂ ଉଚ୍ଚ ରକ୍ତଚାପ ହୋଇପାରେ । ଗର୍ଭାବସ୍ଥାରେ କିମ୍ବା ସ୍ତନ୍ୟପାନ କରାଇବା ସମୟରେ ଏହା ଦେଲେ ଶିଶୁର କ୍ଷତି ହୋଇପାରେ । ଏହା ଏକ ପ୍ରୋଟିନ କାଇନେଜ ଇନହିବିଟର ଶ୍ରେଣୀର ଔଷଧ । ୨୦୦୫ ମସିହାରେ ଆମେରିକାରେ ଏବଂ ୨୦୦୬ରେ ୟୁରୋପରେ ଡାକ୍ତରୀ ଚିକିତ୍ସା ପାଇଁ ସୋରାଫେନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ୪ ସପ୍ତାହ ଔଷଧ ଖର୍ଚ୍ଚ ୨୦୨୧ ମସିହାରେ ପ୍ରାୟ ୩୬୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୦,୨୦୦ ଡଲାର ଅଟେ ।
୧୯୨୨ ଖ୍ରୀଷ୍ଟାବ୍ଦରେ ସିନ୍ଧୁନଦୀର ଉପତ୍ୟକାରେ ପଶ୍ଚିମ ପଞ୍ଚାବସ୍ଥିତ ମୋଣ୍ଟେଗୋମେରୀ ଜିଲ୍ଲାର ହରପ୍ପାଠାରେ ଗୋଟିଏ ପ୍ରାଚୀନ ନଗରୀର ଧ୍ୱସାବଶେଷ ଆବିଷ୍କାର ଫଳରେ ଭାରତ ଇତିହାସରେ ଏକ ଗୁରୁତ୍ୱପୂଣ୍ଣର୍ ଅଧ୍ୟାଯ ଉନ୍ମୋଚିତ ହୋଇପାରିଛି। ଏହି ନଗରୀଟି ଥିଲା ଏକ ମହନୀୟ ସଭ୍ୟତାର ପୀଠସ୍ଥଳୀ। ଠିକ୍ ସେହିପରି ଏଚ ସଂସ୍କୃତି ମହେଞ୍ଜୋଦାରୋଠାରେ ଆବିଷ୍କୃତ ହୋଇଥିଲା। ଏହି ହରପ୍ପା ସଂସ୍କୃତି ସିନ୍ଧୁ ଓ ସରସ୍ୱତୀ ନଦୀ ଦ୍ୱୟ ମଧ୍ୟରେ ହୋଇଥିଲା। ପ୍ରସିଦ୍ଧ କାରଣ ଉପତ୍ୟକାର ଉବର୍ର ମୃତ୍ତିକା, ପ୍ରଚୁର ଜଳ ଓ ଗୃହ ନିର୍ମାଣ ପାଇଁ ଆବଶ୍ୟକୀୟ ଉପକରଣ ଅନାୟାସରେ ମିଳୁଥିବାରୁ ହରପ୍ପା ଉପତ୍ୟକା ପରିଣତ ହୋଇପାରିଥିଲା ଏକ ପ୍ରସିଦ୍ଧ ସଭ୍ୟତାରେ। ହରପ୍ପା ସଂସ୍କୃତି ଅନ୍ୟଚାହାରୀଦ୍ୱାରା ପ୍ରଭାବିତ ନ ହୋଇ ନିଜସ୍ୱ ନୀତିରେ ଗଢିଉଠିଥିଲା। ଯାହା ହିଁ ଥିଲା ପ୍ରସିଦ୍ଧ ହେବାର ମୁଖ୍ୟ କାରଣ। ନଗର ନିର୍ମାଣ ଶୈଳୀ ହରପ୍ପା ସଂସ୍କୃତିର ନଗରଗୁଡିକ ଥିଲା ସୁପରିକଳ୍ପିତ। ସେଗୁଡିକ ଅଗଣିତ ଅଟ୍ଟାଳିକାରେ ଅଳଙ୍କୃତ ହୋଇଥିଲା। କଟ୍ଟାଳିକାଗୁଡିକ ଥିଲା ସାର୍ବଜନୀନ ଓ ବ୍ୟକ୍ତିଗତ। ନଗରର ନିମ୍ନଭାଗରେ ବାସଗୃହ ରହିଥିବା ସ୍ଥଳେ ଉପରିଭାଗରେ ଶଷ୍ୟଗାର ସମେତ ଅଟ୍ଟାଳିକାଗୁଡ଼ିକ ରହିଥିଲା। ବାହ୍ୟଶତ୍ରୁ ଆକ୍ରମଣ ଓ ଭୟଙ୍କର ବନ୍ୟା ଦେଖାଦେଲେ ନଗରବାସୀମାନେ ଉପରିଭାଗରେ ଆଶ୍ରୟ ନେଉଥିଲେ। କାରଣ ସେଗୁଡିକ ଅପେକ୍ଷାକୃତ ଉଚ୍ଚସ୍ଥାନରେ ନିର୍ମିତ ହୋଇଥିଲା। ସାମାଜିକ ସ୍ତରବିନ୍ୟାସ ହରପ୍ପା ସମାଜ ତିନି ପ୍ରକାର ଲୋକଙ୍କଦ୍ୱାରା ଗଠିତ ହୋଇଥିଲା। ଗୋଟିଏ ଶ୍ରେଣୀରେ ଗଣମାନ୍ୟ ବ୍ୟକ୍ତି ଥିଲାବେଳେ ଅନ୍ୟ ଦୁଇ ଶ୍ରେଣୀର ଲୋକମାନେ ଥିଲେ ମଧ୍ୟବିତ୍ତ ଓ ନିମ୍ନ ଶ୍ରେଣୀର ଯେଉଁମାନେ ପ୍ରାଚେରୀ ବେଷ୍ଟିତ ନଗରୀର ନିମ୍ନଭାଗରେ ବସବାସ କରୁଥିଲେ। ନାଗରିକ ଜୀବନୀ ହରପ୍ପା ନଗରମାନଙ୍କରେ ତିନିପ୍ରକାର ଅଟ୍ଟାଳିକାମାନ ନିର୍ମିତ ହୋଇଥିବାର ଦେଖାଯାଏ। ସେଗୁଡିକ ଥିଲା ବାସଗୃହ, ସର୍ବସାଧାରଣ ଗୃହ ଓ ସର୍ବଜନୀନ ସ୍ନାନାଗାର। ବାସଗୃହ ରୂପେ ନିର୍ମିତ ଅଟ୍ଟାଳିକାଗୁଡିକ କରୁକାର୍ଯ୍ୟ ସମ୍ପନ୍ନ ନ ହୋଇ ସରଳ ଓ ସ୍ୱାଚ୍ଛନ୍ଦ୍ୟପୂର୍ଣ୍ଣ ହୋଇଥିଲା। ଏକମହଲା ଅଟ୍ଟାଳିକାଗୁଡିକ ଦରିଦ୍ରଙ୍କ ପାଇଁ ଓ ବହୁ ମହଲା ଅଟ୍ଟାଳିକା ଧନୀକ ଶ୍ରେଣୀର ଲୋକଙ୍କ ଉବ୍ଦିଷ୍ଟ ଥିବାର ମନେହୁଏ। ବାସଗୃହ ବ୍ୟତୀତ ନଗରୀର ମଧ୍ୟଭାଗରେ ତିନୋଟି ବିଶାଳ ଅଟ୍ଟାଳିକା ନିର୍ମତ ହୋଇଥିବାର ଦେଖାଯାଏ। ସେଗୁଡିକ ଥିଲା ଖମ୍ବବିଶିଷ୍ଟ ସଭାଗୃହ, ଶସ୍ୟାଗାର ଓ ସାର୍ବଜନୀନ ସ୍ନାନାଗାର। ଚତୁଃପାର୍ଶ୍ୱରେ ଅନେକ ଛୋଟ ଛୋଟ କୋଠରୀଥିବା ଏକ ବହୁସ୍ତମ୍ଭ ବିଶିଷ୍ଟ ଗୃହ ଆବିଷ୍କୃତ ହୋଇଛି। ଏହା ସମ୍ଭବତଃ ଶିକ୍ଷାଳୟ ବା ବଜାର ଭାବେ ବ୍ୟବହୃତ ହେଉଥିଲା। ଏତଦବ୍ୟତୀତ ଅନେକ ବେଞ୍ଚ ପଡିଥିବା ଗୋଟିଏ ପ୍ରଶସ୍ତ ଅଟ୍ଟାଳିକା ମଧ୍ୟ ରହିଛି। ସମ୍ଭବତଃ, ଏହା ନଗରର ଶାସକ ବିଧାୟକ ଗୃହରୂପେ ବ୍ୟବହୃତ ହେଉଥିଲା। ମହେଞ୍ଜୋଦାରୋ ନଗରର ଭଗ୍ନସ୍ତୁପରୁ ଏକ ବିରାଟ ସର୍ବସାଧାରଣ ସ୍ନାନାଗାର ଉଦ୍ଧାର କରାଯାଇଛି। ଏଥିରେ ଗୋଟିଏ ବିରାଟ ଚଟାଣ, ମଧ୍ୟଭାଗରେ ଏକ ଜଳଭଣ୍ଡାର ଓ ତା 'ର ଚାରିପଟେ ଗ୍ୟାଲେରି ଓ ଛୋଟ ଛୋଟ କୋଠରୀ ରହିଥିବାର ଦେଖାଯାଏ। ନଗରଗୁଡିକର ରାସ୍ତାଗୁଡିକ ଥିଲା ସିଧା ଓ ପ୍ରଶସ୍ତ। ରାସ୍ତାଗୁଡିକ ଆଲୋକିତ କରିବା ପାଇଁ ବତୀଖୁଣ୍ଟମାନ ରଖାଯାଇଥିଲା। ହରପ୍ପା ନଗରର ଅନ୍ୟ ଏକ ବୈଶିଷ୍ଟ୍ୟ ଥିଲା ତା 'ର ଜଳ ନିଷ୍କାସନ ବ୍ୟବସ୍ଥା। ପ୍ରତ୍ୟକ ବାସଗୃହରୁ କ୍ଷୁଦ୍ର କ୍ଷୁଦ୍ର ନର୍ଦ୍ଦମାଗୁଡିକ ବାହାରି ପ୍ରଧାନ ନର୍ଦ୍ଦମା ସହିତ ମିଶିଥିଲା। ପୁନଶ୍ଚ ଏହି ନର୍ଦ୍ଦମାଗୁଡିକ ନେଇ ନଗରଠାରୁ ଦୂରରେ ନିର୍ମିତ ଏକ ବୃହଦାକାର କୁଣ୍ଡରେ ପକାଯାଉଥିଲା। ପୁନଶ୍ଚ ନଗରଟି ପୋଲିସ୍ ପହରାଦ୍ୱାରା ସୁରକ୍ଷିତ ହୋଇଥିଲା। ମୋଟ ଉପରେ ହରପ୍ପା ଅଧିବାସୀମାନେ ଉଚ୍ଚୋକୋଟୀର ଜୀବନଯାପନ କରୁଥିଲେ।
ଭୋଳାନାଥ ବିଦ୍ୟାପୀଠ ଓଡ଼ିଶାର ପୁରୀରେ ଥିବା ଏକ ଓଡ଼ିଆ ମାଧ୍ୟମ ସହଶିକ୍ଷା ଭିତ୍ତିକ ଉଚ୍ଚ ବିଦ୍ୟାଳୟ । ଇତିହାସ ବିଦ୍ୟାଳୟଟି ୧୯୬୦ ମସିହାରେ ପ୍ରତିଷ୍ଠିତ ହୋଇଥିଲା । ବିଦ୍ୟାଳୟରେ ଷଷ୍ଠ ଶ୍ରେଣୀଠାରୁ ଦଶମ ଶ୍ରେଣୀ ପର୍ଯ୍ୟନ୍ତ ପଢିବାର ସୁବିଧା ରହିଛି । ଏକ ପାଠାଗାର ବ୍ୟତୀତ , ରେଡ୍‌ କ୍ରସ, ଗାଇଡ ଇତ୍ୟାଦିର ପ୍ରାବଧାନ ମଧ୍ୟ ଏହି ବିଦ୍ୟାଳୟରେ ଉପଲବ୍‌ଧ । ଅବସ୍ଥିତି ଏହି ବିଦ୍ୟାଳୟଟି ପୁରୀରେ ଗୁଣ୍ଡିଚା ମନ୍ଦିର ନିକଟରେ ଅବସ୍ଥିତ ।
ଗୋକାକ ଏକ ଭାରତୀୟ ନଗର ପୋରପାଳିକା   ଅଟେ । ଏହା କର୍ଣ୍ଣାଟକର ବେଲ୍ଗଉମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଗୋକାକ ୧୬.୧୬୮୨ ଉତ୍ତର ଅକ୍ଷାଂଶ ଓ ୭୪.୮୨୨୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୧୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଗୋକାକ ସହରର ମୋଟ ଜନସଂଖ୍ୟା ୬୭୧୬୬ ଅଟେ । ସେଥି ମଧ୍ୟରୁ ୫୦.୯୭% ଜଣ ପରୁଷ ହୋଇଥିବା ବେଳେ ୪୯.୦୩% ଜଣ ନାରୀ ଅଟନ୍ତି । ଗୋକାକର ସାକ୍ଷରତା ହାର ୬୬.୯୬% ଅଟେ । ଏହା ଜାତୀୟ ହାରଠାରୁ -୨.୧୨% ପ୍ରତିଶତ କମ ଅଟେ । ସେଥିରୁ ୩୭.୭୨% ପ୍ରତିଶତ ପୁରୁଷ ଓ ୨୯.୨୪% ନାରୀ ଅଟନ୍ତି । ୧୩.୦୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ଗୋକାକର ସରକାରୀ ଭାଷା ଅଟେ ।
ଡେଙ୍ଗୁ ଟିକା ହେଉଛି ଏକ ଟିକା ଯାହା ମଣିଷ ଦେହରେ ହେଉଥିବା ଡେଙ୍ଗୁ ଜ୍ୱରକୁ ରୋକିବା ପାଇଁ ବ୍ୟବହୃତ ହୁଏ  ୨୯୧୯ ମସିହା ସୁଦ୍ଧା ସିୱିଡି-ଟିଡିଭି  ନାମକ ଏହାର ଏକ ସଂସ୍କରଣ ଉପଲବ୍ଧ ଅଛି ଯାହା ଡେଙ୍ଗଭାକ୍ସିଆ   ନାମରେ ବିକ୍ରୟ ହେଉଛି । ଏହି ଟିକା କେବଳ ସେହିମାନଙ୍କ ପାଇଁ ସୁପାରିଶ କରାଯାଏ ଯେଉଁମାନଙ୍କର ଡେଙ୍ଗୁ ଜ୍ୱର ହୋଇଥିଲା କିମ୍ବା ଯେଉଁଠାରେ ଅଧିକାଂଶ ଲୋକ ପୂର୍ବରୁ ସଂକ୍ରମିତ ହୋଇଥିଲେ। ଏହି ଟୀକାକରଣର ମହତ୍ୱ ସୀମିତ କାରଣ ଏହାଦ୍ୱାରା ପୂର୍ବରୁ ସଂକ୍ରମିତ ହୋଇନଥିବା ଲୋକଙ୍କଠାରେ ଭୟଙ୍କର ଡେଙ୍ଗୁ ହେବାର ଆଶଙ୍କା ଥାଏ । ଏହାର ତିନୋଟି ଇଞ୍ଜେକ୍ସନ ଏକ ବର୍ଷ ମଧ୍ୟରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, ଇଞ୍ଜେକସନ ନେବା ସ୍ଥାନରେ କଷ୍ଟ ଓ ମାଂସପେଶୀ ଯନ୍ତ୍ରଣା ହୁଏ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେଆନାଫାଇଲାକ୍‌ସିସ ହୁଏ । ସ୍ୱଳ୍ପ ଇମ୍ମ୍ୟୁନିଟି ଥିବା ଲୋକଙ୍କୁ ଏହା ଦିଆଯାଏ ନାହିଁ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଡେଙ୍ଗଭାକ୍ସିଆ ଏକ ଦୁର୍ବଳୀକୃତ ଜିବନ୍ତ ଟିକା ଯାହା ୪ ପ୍ରକାର ଡେଙ୍ଗୁ ଭୂତାଣୁ ବିରୁଦ୍ଧାର ଇମ୍ମ୍ୟୁନିଟି ସୃଷ୍ଟି କରିଥାଏ । ୨୦୧୬ ମସିହା ସୁଦ୍ଧା ଏଗାରଟି ଦେଶରେ ଡାକ୍ତରୀ ବ୍ୟବ‌ହାର ନିମନ୍ତେ ଡେଙ୍ଗୁ ଟିକା ସ୍ୱୀକୃତ ହୋଇଛି ଓ ଯୁକ୍ତରାଷ୍ଟରେ ୨୦୧୯ରେ ଏହା ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଛି । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାର ଏହାର ନାମ ଅଛି । ଇଣ୍ଡୋନେସିଆରେ ୨୦୧୬ରେ ଏହାର ତିନି ମାତ୍ରା ଇଞ୍ଜେକସନ ମୂଲ୍ୟ ୨୦୭ ଆମେରିକୀୟ ଡଲାର ଥିଲା । ଡେଙ୍ଗୁ ଟିକା ୧୯୨୦ ମସିହାରେ ବିକଶିତ ହୋଇଥିଲା କିନ୍ତୁ ସମସ୍ତ ଚାରି ପ୍ରକାର ଡେଙ୍ଗୁ ନିମନ୍ତେ ଇମ୍ମ୍ୟୁନିଟି ସୃଷ୍ଟି କରିବାକୁ ଅପେକ୍ଷା କରାଯାଇଥିଲା । ବିକାଶ ପଥରେ ଥିବା ଅନ୍ୟାନ୍ୟ ଟିକାମାନଙ୍କର ନାମ ଲାଇଭ ଆଟେନୁଏଟେଡ ଇନଆକ୍ଟିଭେଟେଡ, ଡିଏନଏ ଓ ସବୟୁନିଟ ଟିକା ।
ବୈଦ୍ୟୁତିକ ଚାର୍ଜର ପ୍ରବାହକୁ ବିଦ୍ୟୁତ୍ ସ୍ରୋତ  ଇଲେକ୍‌ଟ୍ରିକ୍ କରେଣ୍ଟ୍   କୁହାଯାଏ । ସାଧାରଣତଃ ଗୋଟିଏ ବୈଦ୍ୟୁତିକ ପରିପଥରେ ଥିବା ତାର ଗୁଡ଼ିକରେ ଚଳମାନ ଇଲେକ୍‌ଟ୍ରୋନ୍‌ଗୁଡ଼ିକ ଏହି ଚାର୍ଜ ବହନ କରିଥା 'ନ୍ତି । ଇଲେକ୍‌ଟ୍ରୋଲାଇଟ୍ ଗୁଡ଼ିକରେ ଆୟନ୍ ଏବଂ ପ୍ଲାଜମାରେ ଉଭୟ ଆୟନ ଓ ଇଲେକ୍‌ଟ୍ରୋନ ଗୁଡ଼ିକ ଏହି ଚାର୍ଜ ବହନ କରନ୍ତି ।  'ବିଦ୍ୟୁତ୍ ସ୍ରୋତ'  ମାପିବା ପାଇଁ ବ୍ୟବହୃତ ୟୁନିଟ ହେଉଛି ଆମ୍ପିୟର୍ - ଏହା ଏକ ନିର୍ଦ୍ଧିଷ୍ଟ ପୃଷ୍ଠରେ, ଗୋଟିଏ କୁଲମ୍ବ ପ୍ରତି ସେକେଣ୍ଡ ହାରରେ, ବୈଦ୍ୟୁତିକ ଚାର୍ଜର ପ୍ରବାହକୁ ବୁଝାଏ । ଇଲେକ୍‌ଟ୍ରିକ୍ କରେଣ୍ଟ୍‌କୁ ଏମିଟର୍ଦ୍ୱାରା ମପାଯାଏ । ବିଦ୍ୟୁତ୍ ସ୍ରୋତ, ଜୁଲ୍ ତାପନର ମୁଖ୍ୟ କାରଣ ଅଟେ, ଯାହାକି ଇନ୍‌କଣ୍ଡେସେଣ୍ଟ୍ ଲାଇଟ୍ ବଲ୍‌ବ୍‌ରେ ଆଲୋକ ସୃଷ୍ଟିକରେ । ଏହା ଚୁମ୍ବକୀୟ କ୍ଷେତ୍ର ମଧ୍ୟ ସୃଷ୍ଟି କରେ, ଯାହାକି ମୋଟର, ଜେନେରେଟର ଏବଂ ଇଣ୍ଡକ୍‌ଟର ଗୁଡ଼ିକରେ ବ୍ୟବହୃତ ହୁଏ । ବିଦ୍ୟୁତ ସ୍ରୋତ ସାଧାରଣତଃ ଦୁଇ ପ୍ରକାରର:   ବା ସଳଖ ବିଦ୍ୟୁତ ସ୍ରୋତ ଏବଂ   ବା ପ୍ରତ୍ୟାବର୍ତ୍ତୀ ବିଦ୍ୟୁତ ସ୍ରୋତ । ସଂକେତ ବିଦ୍ୟୁତ ସ୍ରୋତର ସଂକେତ ହେଉଛି : ଉଦାହରଣ ସ୍ୱରୂପ : 5 ଆମ୍ପିୟର ପ୍ରତ୍ୟାବର୍ତ୍ତୀ ଓ ଅପ୍ରତ୍ୟାବର୍ତ୍ତୀ ବିଦ୍ୟୁତ ସ୍ରୋତ ପ୍ରତ୍ୟାବର୍ତ୍ତୀ ବିଦ୍ୟୁତ ସ୍ରୋତ ଏହି ବିଦ୍ୟୁତ ସ୍ରୋତରେ ଇଲେକ୍ଟ୍ରୋନଗୁଡିକ ଗୋଟିଏ ଦିଗରେ ଯାଆନ୍ତି, ତା ' ପରେ ପୁଣି ଅନ୍ୟ ଏକ ଦିଗରେ ଯାଆନ୍ତି । ଉଦାହରଣ ସ୍ୱରୂପ --------------------- ଗୋଟିଏ ପିଲା ପ୍ରଥମେ ରୁ କୁ ଗଲା ତାପରେ ପୁଣି ରୁ କୁ ଗଲା. ତା ' ପରେ ରୁ କୁ ପୁଣି ରୁ କୁ ଗଲା. ଏହିପରି କ୍ରମାଗତ କରି ଚାଲିଲା । ଠିକ ଏହିପରି ପ୍ରତ୍ୟାବର୍ତ୍ତୀ ବିଦ୍ୟୁତ ସ୍ରୋତରେ ଇଲେକ୍ଟ୍ରୋନଗୁଡିକ ଗୋଟିଏ ମୁଣ୍ଡରୁ ଅନ୍ୟ ମୁଣ୍ଡକୁ ଏବଂ ଅନ୍ୟ ମୁଣ୍ଡରୁ ଏମୁଣ୍ଡକୁ ବାରମ୍ବାର ଗତି କରିଥାନ୍ତି । ସଳଖ ବିଦ୍ୟୁତ ସ୍ରୋତ ଏହି ବିଦ୍ୟୁତ ସ୍ରୋତରେ ଇଲେକ୍ଟ୍ରୋନଗୁଡିକ ଗୋଟିଏ ଦିଗରେ ପ୍ରବାହିତ ହୋଇଥାଏ । ଉଦାହରଣ ସ୍ୱରୂପ ବ୍ୟାଟେରୀରୁ ଯେଉଁ ବିଦ୍ୟୁତ ସ୍ରୋତ ପ୍ରବାହିତ ହୁଏ ତାହା ସଳଖ ବିଦ୍ୟୁତ ସ୍ରୋତ । କରେଣ୍ଟ ପରିମାପ ବିଦ୍ୟୁତ୍ - ଚୁମ୍ବକିୟତା ଓମ୍‌ଙ୍କ ନିୟମ ଓମ୍‌ଙ୍କ ନିୟମ ଅନୁସାରେ, ଏକ ନିର୍ଦ୍ଧିଷ୍ଟ ତାପମାତ୍ରାରେ, ପରିବାହୀରେ ପ୍ରବାହିତ ବିଦ୍ୟୁତ୍ ସ୍ରୋତ ପରିବାହୀର ଦୁଇ ପ୍ରାନ୍ତରେ ଥିବା ବିଦ୍ୟୁତ୍ ବିଭାବାନ୍ତର ସହ ସମାନୁପାତି । ପ୍ରତିରୋଧ ଏଠାରେ ଏକ ସମାନୁପାତିକ ସ୍ଥିରାଙ୍କ । ଏହାକୁ ଗାଣିତିକ ଉପାୟରେ ଲେଖାଯାଇପାରିବ ଯେ: , {  {    },} ଏଠାରେ ହେଉଛି ପରିବାହୀରେ ପ୍ରବାହିତ ବିଦ୍ୟୁତ ସ୍ରୋତ  (ଆମ୍ପିଅର ଏକକରେ), ହେଉଛି ପରିବାହୀର ଦୁଇ ପ୍ରାନ୍ତରେ ଥିବା ବିଦ୍ୟୁତ ବିଭବରେ ପାର୍ଥକ୍ୟ  ଭୋଲ୍‌ଟ ଏକକରେ  ଓ ହେଉଛି ଏହି ପରିବାହୀର ବିଦ୍ୟୁତ ପ୍ରତିରୋଧ  ଓମ୍ ଏକକରେ  । ଏହି ନିୟମଟି ଜର୍ମାନ ଗଣିତଜ୍ଞ ଜର୍ଜ୍ ଓମ୍‌ଙ୍କ ନାମ ଅନୁସାରେ ନାମିତ ହୋଇଛି ।
ବରପାଲି ,ଓଡ଼ିଶାର ବରଗଡ଼ ଜିଲ୍ଲାରେ ଅବସ୍ଥିତ ଏକ ବିଜ୍ଞାପିତ ଅଞ୍ଚଳ । ଏଠାରେ ଓଡ଼ିଶାର ସ୍ୱଭାବ କବି ଗଙ୍ଗାଧର ମେହେର ଜନ୍ମ ଗ୍ରହଣ କରିଥିଲେ । ଭୂଗୋଳ ଇତିହାସ କବି ଗଙ୍ଗାଧରଙ୍କ ଜନ୍ମସ୍ଥଳୀ ବିଖ୍ୟାତ ସମ୍ବଲପୁରୀ ବସ୍ତ୍ରର ଶିଳ୍ପ ବରପାଲି ପ୍ରକୃତରେ ବିଶ୍ୱ ବିଖ୍ୟାତ ସମ୍ବଲପୁରୀ ବସ୍ତ୍ରର ମୁଖ୍ୟ ବୟାନ କେନ୍ଦ୍ର । ଯଦିଓ ବରଗଡରେ ଜନ୍ମିତ ପଦ୍ମଶ୍ରୀ କୃତାର୍ଥ ଆଚାର୍ଯ୍ୟ ପ୍ରଥମ କରି ସମ୍ବଲପୁରୀ ବସ୍ତ୍ରକୁ ଏହାର ଅତୁଲ୍ୟ ରଙ୍ଗ ଓ ଡିଜାଇନ ଦେଇ ତାହାକୁ ଏକ ଶିଳ୍ପ ହିସାବରେ ରୂପ ଦେଇଥିଲେ , ବରପାଲିର ପଦ୍ମଶ୍ରୀ କୁଞ୍ଜବିହାରୀ ମେହେର ସମ୍ବଲପୁରୀ ବସ୍ତ୍ର ପାଇଁ ସୁନ୍ଦର ଡିଜାଇନ ସବୁ ଉଦ୍ଭାବନ କରି ତାକୁ ଆହୁରି ପ୍ରସିଦ୍ଧି ଦେଇଥିଲେ ।